url: =Kumpi Masate 7 | Siantongluan.net\nKumpi Masate 7\nKumpi Masate 7 |\nSolomon in ama inn ding zong kum sawmlethum sung lamin a inn buppi a zo hi.\nAmah in Lebanon Tulak Inn a kici khat a lam hi. A sauna pi zalesawmnga hi a, a zaina pi sawmsagihlenga hi-in, a sanna pi sawmlilenga hi a, taamtak khuampi gual thum tungah taamtak innkam kikhungin tua tungah a kilam ahi hi.\nGual khatah sawmlenga a om khuampi sawmlilenga tunga kilam inndei tung san teng taamtak sing tawh kituam hi.\nA pang kawmte gel tungah tawlet gual thum tuak om a, a tawlet gual thumte khatlekhat kitang hi.\nA kongkhakte leh a tawlet khempeuhte a pang kikim kiu li nei vive hi a, a gual thumin tawlet khatlekhat kitang dimdiam hi.\nTua ciangin amah in Khuampi Innpi a kici khat lam hi. A sauna pi sawmsagihlenga hi a, a zaina pi sawmlilenga ahi hi. A mailamah khuampite a nei innlim om a, tua khuampite tungah a tungkhuhna khat om hi.\nTua ciangin amah in a thukhenna ding mun Thukhenna Innpi ahi Kumpi Tokhom Innpi a kici khat lam a, a sual panin a innsun ciangdong taamtak sing kizang hi.\nKumpi Tokhom Innpi nunglamah ama tenna ding inn zong tua mah bangin a kilam ahi hi. Solomon in zi-a a lak Faro tanu-a dingin hih innpi tawh a kibang inn dang khat zong a lam hi.\nHihte khempeuh, a bulpi nangawn-a kipan a khum dong, leh Topa biakinn tual-a kipan tual lianpi dongin, limtakin tehin, a kitan, a nung leh a mai suangatna tawh a ki-at a manpha suangte tawh a kibawl ahi hi.\nA bulpi pen a manpha suang, suang lian, pawlkhat pi sawmlenih, pawlkhat pi sawmlenga a pha suangte ahi hi.\nTuate tungate pen limtakin tehin a kitan a manpha suang, leh taamtak sing ahi hi.\nTual lianpi in a kimkotah a kiseek suang gual thum simin taamtak sing gual khat nei hi. Tua mah bangin Topa biakinn tual sungnung leh innlim in zong a nei hi.\nTua ciangin Kumpi Solomon in mi sawlin Taia khua-a om Huram samsak hi.\nAmah pen Naftali minam meigongnu tapa hi a, ama pa pen Taia khuami sumngo seek na a sempa ahi hi. Amah in sumngo tawh na khat peuhpeuh hihna dingin pilna, theihna, siamna a nei ahi hi. Kumpi Solomon kiangah amah hong pai-in ama na khempeuh a sem hi.\nAmah in sumngo khuampi nih sung hi. Khuampi khat a sauna pi sawmnihlesagih hi a, a khuam pum kimkot pi sawmlegiat pha hi. A sung hawm a, a sahna zung li ahi hi. A khuam nihna zong tua mah tawh kibang hi.\nKhuampite tungah a bulh dingin amah in a kisung sumngo khuamluzepna nih zong a bawl hi. Khuamluzepna khat a sauna pi sagih leh alang hi a, adang khat khuamluzepna a sauna tua zah mah ahi hi.\nTua ciangin amah in khuampite lu dawna khuamluzepna-a dingin khainiang a kihuiheek tawh a kibawl ngen banga kikalh simsiam nih a bawl hi. Ngen khat pen khuamluzepna khat-a ding hi a, a ngen dang khat pen khuamluzepna adang khat-a ding ahi hi.\nTua mah bangin amah in mang kawlsing gahte a bawl hi. Khuampi lu dawna om khuamluzepna tuamna dingin ngen tawh kibangin a bawl tung kimkotah gual nih bawl a, a khuamluzepna dang khat zong tua mah bangin a bawl hi.\nTua ciangin innlim-a om khuampi dawnah a om khuamluzepnate pi guk pha a, tuate tungah unok pak a kibawlte om hi.\nA khuamluzepnate pen a khuampi nihte tung leh ngen tawh kibanga kibawl gei-a a om a bem a dawk tungah om hi. A kimkotah gual nihin mang kawlsing gah za nih om a, a khuamluzepna dang khatah zong tua bangmah ahi hi.\nAmah in biakinn innlimah khuampite a phut hi. Leitaw lamah a khuam khat phutin a min Jakhin phuak a, leilu lamah a khuam dang khat phutin a min Boaz a phuak hi.\nA khuampite dawnah unok pak a kibawl om hi. Tua bangin khuampite a bawl a man khin hi.\nTua ciangin amah in a kisung tuikuangpi a bawl hi. Tua tuikuang a bem hi a, a gei khat pan a gei khat pi sawmlenga pha-in, pi sagih leh alang thuk a, a kimkot pi sawmlilenga a pha hi.\nA geivial nuai pi sawmlilenga sung, tuikuangpi kimkotin um gahte kibawl hi. Tua um gahte gual nihin om a, a tuikuangpi a kisunin kisung khawm pah hi.\nBawngtal sawmlenihte tungah tua tuikuangpi kinga a, thum leilu lam nga a, thum nitumna lam nga-in, thum leitaw lam nga a, thum nisuahna lam a nga hi. Tuate tungah a tuikuangpi kikoih a, a nunglam uh a sunglamah om hi.\nA tuikuang sahna khutpeekmai cia ahi hi. A geivial pen unok pak tawh a kibang hai geivial bangin kibawl hi. Tua sungah tui tambong tul li bang ta thei hi.\nAmah in sumngo kibawl tuikuang a kingakna sawm zong a bawl hi. Tua a bawlte pi guk sau, pi guk zai, pi li leh alang sang hi.\nTua a kingaknate hih bangin kibawl hi: Tuate in a khawkte nei-in, tua a khawkte a kungah kibulh a,\ntua ciangin a kungah a kibulh a khawkte tungah humpinelkaite, bawngtalte, leh kherub-te om hi. Tua kungte tung, humpinelkaite leh bawngtalte tung leh nuai-ah a sawi-in a kikalh limliam om hi.\nTua thamloin tua ngaknate in sumngo tawh a kibawl leengpeite leh leengpei zawlte nei ciat a, a kiu lite-ah tuikuangpi nannate om hi. Tua nannate a kisung hi a, a pang ciatah pakkual om hi.\nA gong pen a kingakna pan pi khat leh alang sangto hi. A gong pen kingakna a kibawl bangin bem a, pi nih leh letmat thum thuk hi. A gongah lim kigelhte om hi. A khawkte in sikli nei a, bemlo hi.\nA leengpei lite pen a khawkte nuai-ah om hi. Leengpei zawlte a kingakna tawh sakhat mah hi a, leengpei a sanna pi nih leh letmat thum ahi hi.\nA peite pen sakol leengpei bangin kibawl hi; a pei zawl, a peikual, a peikalhna, leh a kalhna bulte khempeuh a kisung ahi hi.\nA kingaknate kiu ciatah a nanna li om ciat a, tua a nannate a ngakna tawh sakhat ahi hi.\nTua ciangin a ngakna dawnah letmat kua a sang vial bem khat om hi. A ngakna dawnah a kipsaknate leh a khawkte pen a ngakna tawh sakhat ahi hi.\nTua ciangin a kipsaknate leh a khawkte tungah a mun awng zah ciat tawh kizui-in amah in kherub-te, humpinelkaite, leh nisuh kungte gelhin a kimkotah pakkual a bawl hi.\nTu-a bangin amah in a kingakna sawm bawl hi. A vekpi-in a kibangin kisungin, a liatna leh a pianlim a kibang ahi hi.\nTua ciangin amah in sumngo tuikuang sawm bawl hi. Tuikuang khatah tui tambong sawmgiat bang ta-in, tuikuang vangsung pi guk ciat pha a, a kingakna sawmte-a dingin tuikuang khat ciat om hi.\nTua ciangin amah in tua a kingaknate, biakinn leitaw lamah nga, leilu lamah nga a koih hi. Tua ciangin biakinn khang nisuahna lam kiu-ah tuikuangpi a koih hi.\nHuram in beelte, kawbiate, leh kuangte zong a bawl hi. Tua ahih ciangin Huram in Kumpi Solomon-a dingin Topa biakinn-a ding nasep khempeuh a zo hi.\nKhuampi nihte, khuampite dawnah a om khuamluzepna kuak nihte, leh khuampite dawnah a om khuamluzepna kuak nihte tuamna ding ngen tawh a kibanga kibawl nihte;\nkhuampite tungah a om khuamluzepna nihte a tuam dingin ngen tawh a kibanga kibawl khat-a dingin mang kawlsing gah gual nih ahi, ngen tawh a kibanga kibawl nih-a dingin mang kawlsing gah za lite;\na kingakna sawmte, leh a kingaknate tungah a om tuikuang sawmte;\ntuikuangpi khat, leh tuikuangpi nuai-ah a om bawngtal sawmlenihte ahi hi.\nTu-in beelte, kawbiate, leh kuangte, Huram in Kumpi Solomon-a dingin a bawl, Topa biakinn sungah a om nazatte khempeuh a tee sumngo tawh a kibawl ahi hi.\nJordan zanglei, Sukkoth leh Zarethan kikal beel lei-ah kumpipa in tua nate sungsak hi.\nTamlua ahih manin Solomon in hih nate khempeuh tawiteh zolo hi; sumngo gik zah kitheilo hi.\nTua ahih ciangin Topa biakinn sunga om nazat khempeuh Solomon in bawl hi. Kham biakna tau, Ompihna Anlum-a dingin kham sabuai,\nbiakinn sungnung mai, leitaw lampangah nga omin, leilu lampangah nga a om kham citak meivakkhuamte; kham tawh a kibawl pakte, meivakte, leh taitehte;\npaknamtui-a dingin haite, taitehte, kuangte, pakante, leh kham citak vutluahna; leh siangtho pen mun biakinn sung tawngnung kongkhakte leh biakinn sung kongkhakte-a dingin kham bilte ahi hi.\nTua ahih ciangin Kumpi Solomon in Topa biakinn a hih nasep khempeuh kizo hi. Tua ciangin Solomon in a pa David apsa nate, ngun, kham, leh nazatte paipihin Topa biakinn sung vankoihna-ah tuate a koih hi.\nTedim Lai Siangtho / Laibu: Kumpi Masate 7


timestamp: atn

url: =Mipilte le Ama aksi ~ Thang Shalom :: ZOMI DAILY\nposted on 24 December 2018 at 8:27 am Lomkholna: Article, Christmas\nMipilte le Ama aksi Matthew 2:1-2 ~ Thang Shalom\nHih ka laigelh in, Thuciam Lui sungah a kigenkholte a tangtunna le hih mipilte kua hiding uh a, ama aksi cihte a deihna tangthu dapphahin kong gelh ahi hi.\n1. Lai Siangtho sungah mipilte kuate hiam?\nMipilte (Magi) bangzah pha hiam cih Lai Siangtho in a gencian lian loh hangin, letsong 3 pha ahih manin mipil thum hiding hi ki ci hi (Mt 2:11). Lai Siangtho lam pilna a nei mi pawlkhat in mipilte pen hi bangin nagen uh hi; Tanglai Persia panin kumpite ahih kei leh Babylon Kumipite, le Aksi lam pilna nei mite hiding hi ci uh hi. Matthew in a minte uh gelh lo ahih manin a telsiam haksa tawh kibang phial mah leh, Matthew in tangthu siksanin Zeisu’ khanggui sutna cihte a kipan tangthu bulphuh phadeuh ahih manin Matthew gelh hun lai-in mipilte a kicih ciangin Lai Siangtho Lui hun lai a kipan, a kithei mahmah mipil cihna a ngah pawlkhat om hi kha dingin ka um hi.\nA. Mipilte cih a kimuh masakna\nPian 41:8 sungah, kumpi Pharoah in a mang (dream) a khiatna a gen dingin mipilte na sam a, tua sungah; “Egypt gam panin mitphial siam khempeuh le mipil khempeuh” cih ki mu hi. Pai 7:10-11 sungah, Moses le Aaron in ciangkhut gulpi a suaksak ciangin, Kumpi Pharoah in nalamdang a bawl dingin; “a mipilte, Aisan siamte, le Egypt mitphial siamte zong bawlsak hi.” Lai Siangtho tangthu sungah mipilte, mitphial siamte, le aisan siamte kigelhkhawm den pian hi. Tua hih manin Matthew in mipilte e genna-ah hih a tung a, tangthute siksan hi kha ding hi. Ahih hangin (Pai 36:1, 4) mipil a cihte tawmcik khat kilamdang hi; “biakbuk sungah nasep khat peuhpeuh sepzia ding a thei, TOPA in siamna le lungsim pilna a guat mite “mipil” ci hi.”\nTOPA in pilna a piak ama biakbuk sungah nasepzia ding a thei mite ci hi. Hih munah mipilte cih pen mundang a te tawh kibang lo deuh hi. Tua hun lai-in kuate hiding hiam? Esther 1:13 sungah, “Kumpipa in gamsung thukhunpi lam pilna nei (upadi siam) mite le biakna lam pilna nei thuthei mite (hih hun lai-in kumpi lamte, kamsangte, le siampite hiding hi) khempeuh thu a dot pen kumpite ngeina ci hi. Hih munah upadi siamte (politicians) le biakna lam pilna nei (hih hun lai, siampite) pen mipil na ci leuleu hi. A tawpna-ah Daniel 5:15 sungah, kumpipa thudot ahi; “upadi siamte, biakbuk sung nasem biakna lamah pilna nei mite, le miphial siamte cih hih nam thum teng tonkhawmin kigelhkhawm kik leuleu hi.\nTua hi-a, hih mipilte (Magi) kuate hiding hiam cihleh G.Delling (TDNT) sungah, a laigelh kawkmuh a, “(1). Persia Siampi namte, (2) pil tungtuangin vangliatna (king-power) zong a neite, (3), mitphial siamte, le (4) Zuau gen mi (Kumpi Herod in ken zong bia nuam ing ci-in mipilte na khembawl ahih manin Kumpi zong a gennopna hi). Hih mipilte sungah Pasian a um lo Gentle mite zong kihel cih pen kimu thei hi. Pasian in minam, biakna tuam, le amah a sam mite honkhia hi cih ki mu hi (Rom 10:13; Sawl 2:21).\nPasian in ama aksi zui-in leitungah biakna lamah pilna neite, kumpi lamah upadi siamte, le mitphial le van nuaipi lam tawh kisai pilna nei mite in Zeisu a bia dingin paisak a, leitungah a pil pen, a siam pen, le a hau pente in zong biak dingin a kilawm pen Topa Zeisu bek mah hi cih hong musak hi. Hih mipilte pen Zeisu a bia thu um masa Gentile mite hong suak uh hi. Isai 60:3, Nangma khuavak sungah Gentile mite hong pai ding uh a, ka gensa bangin minamdang Gentile cih pen mipilte hiding uh hi; nangma vangtaankhiatna sungah kumpite hong pai ding uh hi; mipilte sungah kumpite zong kihel cih ka gensa ahi hi. Tua hi-a hotkhiatna pen Jews mite bek hi loin Gentile mite, leitung mi khempeuh a’ ding ahihna ama aksi a zui mite tungtawnin hong tangtung hi.\nB. Ama Aksi (His Star) Matt 2:2\nMoses hun lai pek panin Pasian in Balaam a muhsak Messiah-Zeisu ong piankhiat zia ding kamsangin nagenkhol khin a, hih Magi-mipilte in na thei gige uh hiding hi; “Jacob sung panin aksi khat hong suakkhia ding a, Israel sung panin ukzawhna a nei mi (star and scepter nkjv) hong piang ding hi (Gam 24:17).” Ukzawhna nei kumpi hong khangkhia ding cih a genna ahi hi.\nTua hi-a, Matthew in aksi pi ci ziau loin, “ama aksi” (his star) na ci tektek pah lian hi. A hang in, Lai Siangtho a um lo mite le Christian upna kip nei lo mite in, ‘Zeisu suah hun leh leitung a kipei zia zui-a aksi a paina lampi tawh kituak hiding hi ci hi,’ Michael Molnar. Tua bangin mipilte in a khualzin kawm vua a kituakkha hi loin Mt 2:2 ‘Jews mite kumpi pa ding ahi naungek koi-ah om hiam? Ama aksi … ka muh uh ciangin ong hi ung ci hi.’ Magi-mipilte nak lungdam mahmah uh hi ci lai hi (Mt 2:10).\nA bia ding ngiat khualzin khia ahi uh hi. Allison in, ‘hih aksi pen a makaih vantungmi hiding hi ci-a,’ D.A Carson in, ‘aksi ngeinate hi loin, mihingte sep theihloh a lamdang vanngliatna tawh a piang aksi mah hi,’ ci hi. Magi-mipilte in Thuciam Lui sung a Balaam genkholh thu na thei mahmah uh hi. Zeisu pen Jews mite kumpipa ci-in a min tawh a sam masa hih mipilte ahi uh hi. A thawhkik khit khawng ciang a Zeisu kumpi a kici pan hi lo hi. Tua hi-a, Magi-mipilte in Micah 5:2 a genna thu zong na thei mahmah uh hiding hi.\nTua ahih manin, mipil pente, misiam pente, mi hau le a vang lian kumpite in leitung mawhna a puakhia ding pen Topa Zeisu Kumpi ahih lam theician sitset uh ahih manun zahtakin na bia uh hi. Tuhun Christian tampi tak in, Israel mite in gumpa Messiah telkhialin ngakkhial uh hi cih thei gige napi-in eima upna, I biakpiakna, Pasian’ na I sepnate-ah I thahat semsem zawh loh pen ei zong Israel mite mah bangin I lungsim tawngah khamuanna taktak om nai lo hiam cihnop huai phial hi. A pil pen le a hai pen, a hau pen le a zawng pen, a lian pen le a neu pen, khuk khempeuh khukdinin leii khempeuh in a phat ding Zeisu kumpi bek taktak ahih manin I nuntakna pen hingtang a kipia a san theih biakpiakna-in a zat ding ahi hi (Rom 12:1). Min; Thang Shalom\nPrevious: Ka Nu itna leh thu suutlo-in suahni ka bawlzo diam?\nNext: GZA: Taang kona (Affirmation)


url: =Temporary Fencing Rental Leiter, Wyoming\nTemporary Fencing Rental in Leiter, WY\nNeed a Temporary Fencing Rental in Leiter, WY?\nTemporary Fencing Rental are available* in Leiter.\nTemporary Fencing Rental Shirley Basin WY\nTemporary Fencing Rental Frontier WY\nTemporary Fencing Rental Saddlestring WY\nTemporary Fencing Rental Auburn WY\nTemporary Fencing Rental Reliance WY\nTemporary Fencing Rental Ten Sleep WY


url: =President Trump ii “Travel Ban” khitzawh US gamsung ah Refugee mi 19 lutkik theita ~ ZD :: ZOMI DAILY\nposted on 16 February 2017 at 12:32 am UTC+9:30 Lomkholna: News, Refugee, Sawltak, USA\nTuesday nitaklam 8:45pm in USA, Tulsa International Airport ah Kawlgammi Refugee innkuan 2 gambel in lutkik theita cih Tulsa World pan kiza hi. Tuazawh asawtlo in Tulsa khuapi mahah Russia gampan inzong innkuan 4 tunbehding cihi. Tuani Tulsa khuapi atung Refugees tepen President Donald Trump in “Travel Ban” a tangko khiatzawh, US gamsung ah alut masa penpen Refugees te ahi uhhi.\nKawlgammi acihte uhpen namdang nahi hetlo in Zomi temah nahisawnsawn ahih manin lungdamhuai hi. Kawlgammi innkuan 2 acihte lakah innkuankhat pen kum 42 aphakhin Dim, Vung akici nupi khatleh atate numei 3 ahi uhhi. Innkuan adangkhat acih uhpen kum 72 aphakhin Thang Dim kici a, amahpen Dim, Vung ii anu ahihi. Akigawm in Kawlgammi 5 pha uhhi. (Tulsa aom Zomi te’n amin taktak telcian zawding uhhi)\nHihte innkuan pen US lengthei tading ci’n vanleng Ticket zong ki leisakkhin, Apartment zong kikawmkhin, Appointment akisamteng kibawlsakkhin himahleh President Trump in Executive Order letmat athuhkhitlian tawh kituak ahih manin, alending uh kipelhhiau hi.\nDim, Vung zong alending uh 2 veibang akipelh khitciangin dahmahmah a, US gamsung ah atungkhin asanggampa leh innkuanpih tetawh cikciang kakimu khamawk tammaw ci’n lungkham mahmah hi.\nAhi zongin Tuesday ni Tulsa International Airport panin apusuahkhiat uh, Terminal kongkhakpi akantan taktak uhciangin alungkhamna hongvengta in, nuamna khitui te hongphulkhia ziahziah hi.\nTuesday ni in US gamsung alutpen Kawlgammi 5 leh Russia mi 14 hi a, akigawm in Refugees mi 19 alutkik theita ahihi.\nUS gamsung ah Refugees te aluttheih nadingin abeisa kum sawtpipek akipan “Catholic Charities” te’n na naksep mahmah uhhi. Catholic Charities ahih keileh Catholic citpiak kipawlna te’n U.S. State Department tetawh vaihawmkhawm in asem uh hi a, tua tungtawn in leitung gamtuamtuam pan Refugees tampitak in US gamsung tunlawhkhin uhhi.\nHih Tuesday ni Tulsa atungthak Refugee tezong Catholic Charities te ii vaihawm sakna mahtawh US gamsung alutthei uh hi a, zumvai leh sumlehpaai akisamteng avaihawmsak banah vanlengtual ahzong a innkuahpih leh meltheihte tawh kithuahkhawm in vaidawn in napai khawmlai uhhi.\nTulsa Diocese sung aom Catholic Chartities ah Programs Director asem laitak ahi Deacon David Hamel in agenkhiatna ah minam biakna deidan cih omlo, koigam koigampan ahi zongin hongtungte ahuhding in kaki piakhia uhhi ci’n genkhia hi. Refugees te adingin Housing, Transportation, Health Screenings, School Enrollment, Cultrural Orientation cihbangin akisam bangbang Catholic Charities panin ka panpih uh cihi.\n19 Refugees from Burma & Russia arrive in Tulsa, USA\nFriday ni cianginzong Burmese Refugees mi 9 Tulsa ah hong tunbeh laiding uh ci’n Deacon David Hamel in genkhia hi. ZD Sawltak #zomidaily\nPrevious: Luxembourg gamah meileng kiphukha, mi 1 si, 2 liam ~ ZD\nNext: Russia leh India in 5th Generation Fighter bawlkhawm sawm ~ TK Lian


url: =Tuhun a gualzo Nainganzi tamar (politician) nasuah nopleh :: ZOMI DAILY\nposted on 30 March 2019 at 10:36 pm Lomkholna: News, Zomi\nA POPULAR MAHAMH POLITIK KIKHEMDAN PAWL KHAT\nKiteelna (Election) ah gualzawhna ding\n1. Kamciam khum mahmah pia in.\nMi a tam theithei i zaknop ding le lungkim ding thu vive gen in. Akician mahmah kamciam khat pia in la mipi in hong up masiah gen phapha in. (*Theih khin khian ding: Mipite nung buai ding thu hih leh zong phamawh lo, mipi buai ding hun ciang na term hi nawn lo ding)\n2. Na gensiat ding, na Gal pih ding mi zong in.\nAbeisa le tulaitak supna, buaina, khantoh lohna, haksatna khempeuh mipawl khat, kipawlna pawl khat mawhpua sak in. Mipi te lungso sak semsem, nang ginatlohna te hong kimu lo semsem hi ding hi. (*Na gal na cih te lian semsem, na nung zui ding tam semsem ding hi.)\n3. “Nang lo in”\nLeitungbup ah Nang bek minam a it pen, minam ading na a sem zo pen ding zah in kigen in. Mipi haksatna khempeuh Nang bek in a lemsak zo ding in kigen hi.\n4. Pasian kium sak in.\nMipi te lungsim a zo pi pen in Pasian Thu ahi hi. Pasian a um, a thu tawh a nungta mahmah bang in mipi muh theihna zak theihna munte ah kineih in. Tua hih leh mite ii muanna leh itna a baihlam pen in na ngah thei ding hi. (*Hih thusim pen leitung tangthu akipan tuni dong zong a popular pen le a muibun pen thusim khat hi.)\nHih thu te pen Leitung mun tuamtuam a Nainganzii tamar a tamzaw te gamtat dan Mipi ten zong itheih ding deihsakna tawh kigelh hi. Kisam hi. Deihsakna lianpi tawh, Kei mah na pu, Professor Penglam/ Zingsol\nPrevious: Kalay University Silver Jubilee (1993 – 2018) ~ Awn Za Pau\nNext: Kipilsak kici – Nang e?


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Files by subject ✖Remove constraint Subject: Files by subject Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael


url: =Malaysia, Kuching ah gial tampi kiagawp in lamdang kisa mahmah :: ZOMI DAILY\nposted on 13 August 2018 at 11:39 am Lomkholna: Malaysia, News, Sawltak, World\nMalaysia, Sarawak State sung aom Kuching khuasung ah zanni Sunday ni in gial tampi kiazihziah in lamdang kisa mahmah hi. Kuching, Kota Samarahan sungteng ah limkiat phadiak in, guah nakpi in azuk madeuh in gial (hailstones) akiagawp ahihi.\nJalan Tabuan lampi dungah gial akiat ziahziah laitak Motorist pawlkhat in Video zaihkha uh a, Social Media ah ki thehzakpah hi. Gial akiat ciangin sikkang “Roof” inntungkhuh te dengsuk ziahziah in, ahi zongin sikkang akisiagawplua omsamlo kici hi.\nGialkiat pen nitaklam 4pm hunpawl in akipan masa hi a, Minute 15 sungbang guahzulo in gialbekbek kiamasa hi. Tuakhitzawh ciangin guah nakpi in zusuk leuleu hi.\nGialkiat amukha te’n agenna ah gial pawlkhat pen golmahmah a, agolpen te Golf tang ciaciabang phading hi. Adang tepen peklungtang “marble” tangciaicia phading hi ci’n genkhia uhhi.\nGial akiat laitak in Universiti Malaysia Sarawak zuanin mawtaw tawh apailaitak Joseph kici in agenkhiatna ah ka mawtaw ii atungkhuh Roof tungteng ah suangtang tawh akideng bangdan in aging ziahziah kazak ciangin lamdangsa in ka patauman mahmah hi ci’n genkhia hi.\nVideo: An unusual weather event unfolded on Sunday as heavy rains and hailstones lashed several areas here and Kota Samarahan, causing alarm among unsuspecting residents. Amateur footage and pictures taken by motorists along Jalan Tabuan here showed hailstones pounding the roofs of their vehicles, which did not appear to sustain any heavy damage.\nTuaciangin lampidung ah tuikhal “ice cubes” vive kamu a, gialkia cih kaphawk ciangin ka mawtaw amailam Windshield te asiatkhakding patau kahih manin lamnawl ah kakhawlphot hi. Hihcibangdan gialkia pen abeisa kum 18 hunlaipawl in katuak ngei hi.\nTuapen 2000 kum hi a, Kuching, Padungan ah motorcycle tawh kapai laitak in gial tampi hongkiasuk ziahziah hi. Tuabangdan gialkia pen atuakkik ngeiding in kaki lamen khakei hi ci’n genbeh hi.\nMore: Uganda gamah gialbem (Leopard) in naupangno petlum in asa ne\nZanni Sunday gialkia pen Tabuan Laru, Tabuan Jaya, Stutong, Jalan Kuching-Samarahan, Kota Samarahan sungteng aom khuasung mite’nzong amau omna ciatah gialkia citek uhhi. Malaysia gampen khualumgam Tropical Country hi a, hihbangdan gialkia pen omngei pakpaklo in, hihpen khuahun atuampiandiak “weather phenomenon” namkhat hiding kici hi. Sawltak #zomidaily\nPrevious: Nang banghangin hibangin piang?\nNext: Pasalte tawh kisai kamtamte thugen pawlkhat\nPate’ Ni ka lungngaih


url: =Zomite’ kisap mahmah kammal “Sorry mahmah ei maw” ~ Khup Khen Thang :: ZOMI DAILY\nposted on 29 April 2020 at 8:09 pm Lomkholna: Article, Khupkhenthang\n(Na hihtheih na-hoih khempeuh, na hihtheihzah mi khempeuh tungah, na hihtheihna lampi khempeuh tawh, na hihtheih nam khempeuh zangin, na hihtheihna mun khempeuh le na hihtheihna hun khempeuh ah na hihtheih laiteng hih in.) John Wesley\nMihing’ nuntakna ah kikhelna khat a omlohin khantohna le manawtna om theilo hi. Khantohna le mailam ma i nawt theih nadingin kikhelna kisamden hi. Mimal nuntakna ah ahi zongin, gamvai nasepna tuamtuamte ah ahi zongin, biakna pawlpi makaihna tuamtuamte ah ahi zongin, nisim nuntak khuasakna ah ahi zongin, company adingin nasepna , innkuan sung kimakaihna cihte ah khantohna a om theih nadingin a hoih lamah kikhelna kisam hamtang hi. Nupa kikhente a kilemkik theih nadingin a vaihawm mipilte’ genna ah, nupa kilemlo le innkuan kilemlote’ kilemkik nadingin lampi tuamtuam om hi.\nKhatlekhat hun kipiakding, nidang a kingaih cilin a lungsimte uh sung nosuaksak kik gen ding, khat ii hoihnate kigen ciat ding cih danin lam tuamtuam tawh kinaikik ki-itkik sak thei a ki-itna uh ki no suaksakkik thei zel hi, ahih hangin a tawntungin tua dan nam tawh kilemkikna kikhelna ngah nading pen haksa le kipzo taktak lo hi. A lungdamhuai ah, na khempeuh a kilemkiksak zo khat om gige a, tua in ahihleh amau kicinlahna amau khialhna ciat ah amau le amau kipulak-a, kiniamkhaitna bulphuhin “Sorry ei, khial kha ing” cih kammal in kilemkikna taktak tun zo pan hi, na ci uh hi.\nTangthu panin Pilna\n2019 kum 1st September ni in, Poland gam ah galpi nihna kipatna thu le galpi hangin a site phawkna hunpi khat kibawl a, tua hun ah Germany te President Frank-Walter Steinmier in,“Galpi hangin supna beina a tuak khempeuh tungah mawhmaina kong ngen uh hi. Ka gamta khial mahmah uh a, ko hangin sihna manna a tuak khempeuh tungah a tawntungin vaipuak ka neihna uh kong gen phapha nuam hi”, ci-in tuma kum 70 hun lai-in a gam makaite’ khialhna pen tuni dongin na thumthum lai, kum simin mawhmaina na gen den uh hi.\nGalpi khatna ahi zongin galpi nihna ah ahi zong a bulpi le a buaisakpi pen Germany gam ahi hi. A diakin galpi nihna hun sungin Germanyte’ tatsiatna le gamtatkhialhna pen tuni dongin a kigengen le leitung beidong phial a kimangngilh nawnlo ding thu ahi hi. A vallua in amau minam bek thupitsakna, minam dang khempeuh gal le sa bangin ngaihsun in amau’ ukna sunga om minam dangte, a nei a lamh ahi Jews mite millions 6 bang that mang uh hi.\nAmau nasem dingin a zat uh bangmah theilo mipi 12 millions bangin a nuntakna a beilawh dingin kiciamteh lai hi. Tuate pen galkapna hangin a si hi hetloin nasepna ah gentheih haksatna tuamtuam hangin a si uh ahi hi. Minam picingte ahih mah bangun a khialhna uh ah khial mahmah ung ci-in thum thei uh a, tua bangin a khialhnate pen a tate tute tung hilhin hih bangin a khialhkik nawnloh na dingin a sangte ah sinsak ngiat uh hi. Tua a picing lungsim puakzia in tuni in leitung ah gam hau pen khat na dinmun na tunzo pah hi.\nAmau mah bangin Japante in zong galpi nihna sungin a gamtat khialhnate uh ka kisik mahmah uh hi, ci-in a gam makaite un kumsim in gen den uh hi. Kam-a a gen bek uh hiloin a kisam bangin sum le pai , a pilna a siamnate uh na hawmkhia na piakhia uh hi. Tuni ciang dong zong, Kawlgam bangin Japante’ huhna le panpihna a ngah uh pen galpi nihna huhau le amau gamtatkhilhnate a kimaisak ding uh a deihna bulpi khat zong na hipah hi.\n2016 kum, June kha in European Union (EU) panin Britainte a pusuah theih nadingin vaihawmna na nei uh hi. EU sungah omsuak ding adeih le a deihlote nakpitakin kinawkna om hi. David Cameroon’ (tua hun aa Prime Minister) in EU ah omsuak dingin hanciam a, kong gualzawhpih ding hi ci-in a mipite kamciam pia hi. Ahih hangin mipi’ khensatna tungtawnin EU panin a pusuak dingin khensat uh hi. Tua ciangin David Cameroon in amah a dinpih a mipihte tungah, kei’ makaihna na hong panpihna uh ka lungdam hi.\nAhih hangin no deih bangin no deihna mun ah hong tun zolo kahihmanin ka kisuang mahmah hi. Gambup hong makai dingin zong kei pen kilawmpen nawnlo ka hihmanin gambup makai dinmun pan zong ka khawl ding hi, ci-in zong khawl takpi hi. A kamciam bangin tangtun pihlo ahih manin a mipite tungah zahtak takleh hoihtaki thum in makai a sepna pan khawl lel hi. Tua panin Britain gam in a maban uh nawt toto thei suak hi. MInam khangto minam picing i cihte’ pianzia le gamtatzia ahi hi.\nA Khangtolote’ Zia\nA gamla hetlo, Kawlgam khuahun zia ah muh theih ding tampi om hi. Suahtakna ngah cil lai-in gam makaite pen mipil misiam vive hi uh a, tua hun laitakin galkapte in gam gam makaite na zahtak mahmah uh hi. Ahih hangin makaite kikalah kikhenna le kitelkhialhna hong om ciangin a langnih tuakin khial kisa hetlo uh ahihmanin kikhenzaw phial uh hi. Makaite’ kikhenna in gambup thanem sak in, galkap makaite in zong gam makaite kihta nawnloin thuneihna teng suhkhiat ding haksa sa hetlo pah uh hi. Tua hangin Kawlgam pen tuni dongin hih dinmun ah a om hi, zong kici thei hi.\nTuni ciangcaing pen, galkap makaite in gen uhleh, gam le minam adingin a sem hi ung cih pen khahsuah hetloin gen den uh hi. Gam hung ding, galkap nasep a sem ding kimlai in gam uk nasep a sep uh pen khial kisa nai vetlo uh hi. A gamtatna, galkapte in gamvai nasepna ah a kihelna pen khial ung, kihel nawn kei nung, cih dan khat hong ci thei zen le pen Kawlgam’ mailam ding nak lungdamhuai ding hi ven. Khantohna a kipat nadingin kal lian mahmah a kal masa hi kha ding hi. Ahih hangin tuni ciang dong tua danin a gen ding galkap makai a om nailo suak phot hi.\nZomite’ Khantoh Nadingin\nA tunga tangthu tuamtuamte mah bangin, tangthu tungtawnin pilna in lak ding pen gentehna tampi tak om hi. Gengen ding hi leng bei zolo kha ding hi. Ahih hangin a khasiathuai mahmah ah, tua bangin a bei sa thute tungtawnin pilna in la in, ma nawtin kalsuan ding pen tulai Kawlgam makaite le Zomite’ adingin haksa mahmah lai hileh kilawm hi.\nBang hangin tua cithei kahiam cihleh, Zomite’ khangthak tangthute en leng a lungkimhuai zungzung dingin manawtna tam pha hetlo hi. Itna a bulphuh ding, itna thu a gen dingin a Pasian’ phuhsa Pawlpi tampi ah itna thu kigen loin angsung thu, a bawng bawng a behbeh khawngin kipawlin pawlpi panin taikhiatna le kikhenna tampi om hi. Zogam ah pawlpi mi a tampi pen ahi tuiphum pawlpi bang zong khenpi tampi kisuah uh hi. Tuiphum bek hiloin, Zomite’ makaih kipawlna pawlpi khempeuh phial pen kikhenna tawh a peng omlo phial zah dongin suksia hi.\nAhih hangin hih bangin a siahuai a khasiathuai dinmun pen Zogam ah khanlawhna a tun hun 1970 kum pawl pan kipanin tuni dongin om toto lai hi. Makaite in kei makaih khialhna, ko makaih siamlohna, ko kicinlahna hang hi, ko na khialhloh uh hangin amau dinmun telsiamin a mawhna uh kamaisak lahna hang hi, makaite thu ngai loin kei thu bek thusa in ka gamtat khialhna hang hi, sorry mahmah hi, aci pen kitawm mahmah lai hi. (Rev.Dr. Pau Khan En bek in ci ngei dingin ciamteh kha ing). Ko dinmun dik hi, amau khialhna hi cih bel kitam zak penpen hi. Ahih hangin khantoh nadingin a kisam penpen ah, sorry mahmah ei, aci ding tampi kisam zaw ciatciat hi.\nGam le minamvai kimakaihna ah zong a tunga gam thupite’ makaite etteh kawmin tuni ciangciang gamvai minam vai nasepnate ah hitaleh, mailam hun ah gam le minam hong makai dingte in neihloh a phamawh le ciin ding thu laigil khat om gige ahihna phawk huai mahmah hi. Gentehna, Zomite tuni ciangciang a kalsuannate ki-en kik dinguh hileh, gamvai le minam bup kalsuanna ah gen ding thu a lompi mah om to ta ding hi.\nNakpi takin hanciam mahmah taleh, gamvai nasepna ah sep ding zahin sep zawh lohna, sep ngam lohna, sep siam lohna, mipi tungah kamciam pawlkhatte pen makaite’ siamlohna ahihloh hangin vai tuamtuam hangin a tangtun zawhlohnate ah, lungsim siangtho taktawh hoihtakin gen khiat theih ding, sorry mahmah ei, hih pen nangah zo kei ung, tua kong kamciam uh pen a lem zolo ding suak hi, cih theih ding zong kisam mahmah ding hi.\nKisikna, mawhmai ngetna, khialhnate’ tungah thumna a om ciang bek in, mipi nautangte in thuman thutak muthei pan ding uh hi. Nu le pate in bangmah a theilo nailo a tate’ tungah a kisap nakleh hoihtakin thumin, kei/ko a khial hizaw ung, hih dan ding hizaw hi, va ci thei leng i ta i tute in thuman thutak a mu ding a thei ding hipan uh hi. Nu le pate tua i cih thei keileh i tate i tute a khuamuhna a mit uh a humsaksak tawh i kibang kha ding hi. Lungdam, Khup Lian Thang – Zomi Daily\nPrevious: Zomi bek Zomi bek ~ Khup Khan Thang\nNext: USA gam leh naupang kepbitna ~ Nu Sung


url: =Hosea 10 | Siantongluan\nIsrael mite ahih leh a gahpha mahmah leenggui tawh kibang hi. Cithei semsem leh biakna tau tam lam semsem uh hi. A gamsung uh cithei semsem leh biakna song a hoihbawl semsem uh hi.\nA lungsim uh manlo ahih manin tu-in a mawhna uh thuak ding uh hi. Topa Pasian in amau biakna taute suzanin, a biakna songte uh suksiatsak ding hi.\nA sawtloin hih mite in, "Topa kihtalo ihih manin kumpi i nei kei hi. Kumpi khat lel in eite-a ding bang hong hihsak thei ding ahi hiam?" ci ding uh hi.\nAmaute a kampi bek uh hi a, a kampi bekun thu genin thuciamna a bawl uh hi. Lolai-a tumakuakte sungah gunei kiak a po mah bangin thusia neihna hong khang hi.\nBethaven khua-a bawngno milim a taanna uh hangin Samaria khuapi sunga a teng mite lau-in ling ding uh a, amaute leh tua milim na a sem siampite a thum ding uh hi. A etlawmna teng a maiman ciangin a tau ding uh hi.\nBang hang hiam cih leh Assiria gama kumpi lianpa tungah siaha piak dingin tua milim kipuakhia ding hi. Thu kigen zui-in milim a biakna hangun Israel-te mindai-in maizum ding uh hi.\nTui tunga tuiphuan laam bangin a kumpite uh maimang ding hi.\nIsrael-te in milim bia-in mawhna a bawlna munte kisusia ding a, a biakna taute uh tungah ling leh kiak a po ding hi. Tua ciangin mite in mual liante kiangah, "Hong vukcip un," ci ding uh a, mual neute kiangah, "Hong dengcip un," a ci ding uh hi.\nGibeah khua-ah a khialh uha kipanin kei tungah hong khialhna uh Israel mite tawp nailo hi. Tua ahih manin Gibeah khua-ah gal in amaute pha ding hi.\nHih mimawhte thuhilhna dingin gim ka pia ding a, a thuapthuapin a mawhna hangun thuhilhna dingin minam dangte in amaute hong sim ding uh hi.\nIsrael pen limtakin a kihilhsa, an a cil nuam bawngla tawh kibang hi. Ahi zongin a etlawm a ngawngzangah kol bulhin lo khawhsak ding ka ngaihsun hi. Lokhawhna leeng, Judah ka kaisak a, lei kalhkhapna singka, Israel ka kaisak hi.\nKhai tuh bangin thuman tuhin, kei nong itna hangun a piang thuphate at un. Note Topa keima lamah nong kihei ding uh a hun hita ahih manin lo thak lei kalkham un. Tua hi leh kei hong pai-in note tungah thupha kong pia ding hi, ka ci hi.\nAhi zongin note in thusia na tuh zawsop uh a, thusia gah na at uh hi. Na zuauna uh hangin a piang gahte na ne uh hi. Note in na sakol leengte uh leh na galkap tamna uh muangkha na hih manun,\ngal in na mite uh hong sim ding a, na kulh muanhuaite uh kisusia ding hi. Kumpi Shalman in a galsimna-ah Betharbel khua sugawpin, nupite leh a tate leilak denna-in a sih mangsak hun lai mah a bang ding hi.\nIsrael mite aw, note gamtat hoihlohna hangin tu-a bang teekin note tungah thu hong piang ding hi. Galdo a kipat phetin Israel kumpipa si pah ding hi.


url: =Italian PM in tawpding hingci ~ TK Lian :: ZOMI DAILY\nDec. 5, 2016: Italian Prime Minister Matteo Renzi’ makaih Democratic Party (PD) in upadi puahphatna ding (constitutional reform) tangkpopih in zan in upadi puahphatna dingin gambup a tamzawte deihna (referendum) lakna dingin vote khia uh a, Renzi leh a pawl ten lelh hi. Hih upadi puahphatna ding lawhsapna hangin mawhpuakna khempeuh ka la hi ci hi. Italy gamte upadi pen kum 68 a upa hi a, puahphat ding a deih leh deih lo om hi.\nConstitutional Reform ding a deih “Yes Camp” kici ten referendum ah point 20 val in lel hi cih a kilat phetin Renzi in zan zingin televised address ah, “Hih government adingin ka sinna panin theihna (experience) bei ta hi,” ci-in pulak hi. Renzi in tu nitak lamin cabinet meeting sam ding a, a kitawpna (resignation) lai President Sergio Mattarella tungah khia ding hi.\nRenzi in a kitawpna thu a pulak manin tu zingsangin Asian trade ah Euro 1.3 per cent i.e. $1.0505 in kia suk pah a, kum khat leh alang sunga dingin Euro sum a kiatniamna pen hi lai hi (a beisa kum khat leh a lang sungin in a niam pen hunin Euro 1= $1.0518 ahi hi).\nRenzi kitawpna ding hangin Euro zone sunga economy gol pen thumna Italy gamah gamvai lamsang kician lo (political uncertainty) lianpi piangsak kha thei ding hi kici hi. Tu-in opinion poll ah Democratic Party (PD) leh Euro deih lo pawl ” anti-euro 5-star Movement” kicite kisu thei mahmah uh a, kikim pian den uh hi.\nTua loin Italy gam-a sumbat a hawm khia lian pen thumna Monte dei Paschi di Siena banking system ten zong tu kum sungin 5 billion euros a muh loh uh phamawh hi.\nPrevious: California ah Warehouse meikang hangin misi 30 cingta ~ TK Lian\nNext: New Zealand Prime Minister in kakhawlding ci’n genkhiavat ~ ZD


url: =US Florida ah thautawi pasal khatin Police Officer khat kapliam, naupang 4 zong Hostage in mancip :: ZOMI DAILY\nposted on 11 June 2018 at 10:51 pm Lomkholna: News, Sawltak, USA, World\nUSA, Florida State sung aom Orlando Apartment Complex ah thautawi pasal khatin Police Officer khat kapliam in, naupang 4 zong akidalnading Hostage in kem cih Fox News pan kiza hi. Sunday nitaklam in thupiang hi a, tua kapliam athuak Florida Police Officer ii aminpen ki pulakkhia nailo hi.\nHih thupiang pen Police te genkhiatna ah innkuansung akitawng buainavai Domestic Violence khat aom ciangin Police te hongki zasak cihi.\nUniversal Studios geinai aom Westbrook Apartment ah Sunday nitaklam 11:45pm hunpawl in innkuansung buaina om cih aki zaksak ciangin Police Officer khatin adelh hi a, tua Police Officer papen thautawh kap anathuak ahihi.\nTua kapliam athuak Police Officer pen nakliam mahmah in, Hospital khatah kipuakpah a, Surgery kibawlpah hi. Aliamna pen huaisia mahmah hi, ahi zongin nungtading in ki lamen hi ci’n Orlando Police Chief John Mina in News Conference ah Monday ni in genkhia hi.\nThautawipa in Police Officer pa akapliam khitciangin naupang 4 te ama kidalnading in Hostage in mancip hi. Tua naupangte pen thautawipa ii atate hiding in ki ummawh hi ci’n Police Chief in genbeh hi.\nMonday zingsanglam inzong SWAT (Special Weapons and Tactics) te thau kikapna aphual ah kimuthei a, thautawipa tawh kilemtuahtheih nadingin hanciam uh cihi.\nHostage in matcip athuak naupangte pen kum 1, kum 7, kum 10, kum 12 cihbang hipan uh a, tua naupangte bangmah akicih khakloh nading, naupang te ii Safety pen ka lunghimawh penpen uhhi. Thautawipa pen lungkimtak in hongki apding in ki lamen hi ci’n Police Chief in genkhia hi.\nVideo: A Florida police officer was shot Sunday night after a man opened fire and took four children hostage at an Orlando apartment complex, police said. The Orlando police officer, who was not identified, was responding to a domestic violence call at the Westbrook Apartments near Universal Studios around 11:45 p.m. Sunday when the suspect opened fire.\nHih thubuai Incident apianna pen nupikhat alawmpa “boyfriend” in benggawp ahih manin Police te asapna panin akipan cihi. Police Office te’n tuapa amatsawm ciangin Police Officer khat thautawh akapliam ahihi.\nTua buaina apianna Apartment Complex vengsung ah aomkha Steven Martinez kicipa in agenkhiatna ah zan alumding in kakithawi laitakin thauging kaza hi ci’n Orlando Sentinel te tungah genkhia hi.\nTua thauging kazak ciangin lunghimawh leh lauthawng in 911 te kasampah cihi. Adang Witness khatinzong 12:30am hunpawl in innmai ah kongkhak hongkikiu in, tuapen Police Officer te nahi a, amanlangin na innsung Building panin ki hemkhia in ci’n hongsawl hi ci’n genkhia hi. Innpualam ka pusuakkhiat ciangin Police Officer khat aki kapliamgawp kamukha a, alawmte’n Police Car sungah apuaksawm, apaipih laitak uh kamukha hi ci’n genkhia hi. Sawltak #zomidaily\nPrevious: China ah papikhat anaksung panin liit ahinglai aki kaihkhiat laitak Video ki khahkhia\nNext: 1MDB sumvai tawh Najib neihsa inn 2 ki buluhsak leuleu


url: =Kha 18 sung ISIS te matcip Fr. Tom suakta ta :: ZOMI DAILY\nposted on 14 September 2017 at 11:54 am Lomkholna: News, World\n> Fr. Tom Uzhunnallil pen ISIS ten kha 18 sungbang naman uh aa amah pen Selation sung pan ahi hi. Amah in Ziman ah pawlpi va phut aa abeisa kum 2016 March kha in mipite thupha apiak laitak Islamic State ci-aa min anei ISIS te in na man khia uh hi.\n> Tuani aa kipan amah tawh kizopna pen beita hi, sing lam teh tungah that uh maw? meitawh hal uh maw? ngawng na tan sak uh maw? cih te aa kipan ki lung kham mahmah hi. Tua ni aa kipan Pawlpi in Novena bawl sak in, khi khinna ah phawk tawn tung aa Missa sungah hel in, Thungetna tawh ki panpih pah hi.\n> Ih Lawban meikhu Pa Pasian kiang ah, tungin anam tui Biakpiakna asuak mah bangin Thu ngetna te Topa kiang-ah tungin Topa’n ong dawngin Fr. Tom pen tu September 12 sangkah ni 2ni-in ISIS te khut sung pan cidam ludam in ong suak ta-aa azing ni sangkah ni 3ni-in Papa Francis kiangah vapai vingveng pah in, Vatican ah, kimu khawm pah uh aa, a mangsa Tapa amu kik mah tawh kibangin Papa Francis in maitai tak leh kipak tak in, na muak aa hunnuam zangh khawm uh hi.\nRelated: Zomi Tangthu tomcing (Zomi concise history) ~ Jeffrey Pau Do Lian\n> Hih Pasian nasem Fr. Tom pen ISIS te in kha 18 sung tawntung amatna hang in, Fr. Tom cidam ludam na ding leh suak tatna ong ngah theih na ding aa, Novena tawh hi ta leh Tonu kiang huh nget khii khinna hi ta leh Missa sung hi ta leh Thungetnate ah aphawk sak mimal kim tungah lungdam na, lianpi iki ko phapha hi, ci-in Vatican pan in, tangkona ki nei khie hi. Victor BawiLian\nPrevious: Chin State, Paletwa ah numeikhat Land Mine sikkha in si\nNext: Malaysia ah IS migilo tetawh akizom mi 3 kimatbeh leuleu, khatpa Kawlgam paisawm


url: =Top Resort in Tasmania in 2021 | Expedia\nTasmania Travel GuideTasmania HotelsHoliday Rentals in TasmaniaTasmania FlightsActivities in TasmaniaTasmania Car HireTasmania Vacations\nCheck prices on Resort in Tasmania\nCheck prices in Tasmania for tonight, 21 Sep. - 22 Sep.\nCheck prices in Tasmania for tomorrow night, 22 Sep. - 23 Sep.\nCheck prices in Tasmania for this weekend, 24 Sep. - 26 Sep.\nCheck prices in Tasmania for next weekend, 1 Oct. - 3 Oct.\nFeatured Resort in Tasmania\nLocated in Prospect Vale, this golf resort is within 6 mi (10 km) of Cataract Gorge, Queen Victoria Museum and Boags Brewery. Josef Chromy Wines is 8.7 mi (14 ...\nThe price is AU$168 per night from 22 Sep. to 22 Sep.AU$168\nNestled on the beach, this Orford resort is 3.7 mi (6 km) from Maria Island Ferry.\nThis Four Mile Creek resort is on the beach, 2.8 mi (4.5 km) from Four Mile Creek Lookout, and within 25 mi (40 km) of Henderson Lagoon and Bicheno Penguin ...\nSituated by the ocean, this romantic resort is steps away from Little Beach and Little Beach State Reserve. McIntyres Beach and Lower Marsh Creek Regional Reserve ...\nNestled on the beach, this Four Mile Creek resort is within a 5-minute walk of Little Beach, McIntyres Beach and Little Beach State Reserve. Lower Marsh Creek ...\n"4 sisters in our 60's touring Tassie. Terrible weather but we had a great time. We will return if we come back to Tassie"\nPet Friendly Hotels in New South WalesQueensland hotelsAll Inclusive Hotels in VictoriaAll Inclusive Hotels in New South WalesNew South Wales hotelsLake Eyre Basin hotelsSpa Hotels in VictoriaPet Friendly Hotels in QueenslandNorthern Territory hotelsLord Howe Island hotelsLuxury Hotels in New South WalesAll Inclusive Hotels in Queensland\nCheap Flights to Lord Howe IslandCheap Flights to New South WalesCheap Flights to QueenslandCheap Flights to Northern Territory\nSouthern Great Barrier Reef Holiday PackagesNew South Wales Holiday PackagesVictoria Holiday PackagesNorthern Territory Holiday PackagesQueensland Holiday PackagesLord Howe Island Holiday Packages


url: =Hong Kong Visa: Obtaining Employment in Hong Kong by FastLane Group\nBrowse Articles » Business » Hong Kong Visa: Obtaining Employment in Hong Kong\nThis article is originated from: https://fastlanepro.hk/hong-kong-visa-obtaining-employment-in-hong-kong/\nCreated on Aug 5th 2020 09:45. Viewed 391 times.\nVisa Lawyers Australia, Hong Kong


url: =Tonh Thu (9) ~ Awn Za Pau :: ZOMI DAILY\nposted on 1 December 2015 at 9:52 am Lomkholna: Article, Awnzapau, Ngeina\n07. Ih tonh sawl leh ih han sawl aw huihkhi ta’n na sem lo aw. Huihkhitan’ na sem lo aw e, a pal lai na heu lo aw.\n08. Thawmte sawmsial lim a lian aw, laukha ka hualna aw e. Laukha hualna sawmsial limlian, zua pangmai-ah aki hiangsing\n09. Simsing ka lungdeihno leh daiteng phuigua, kop in tu bang suan ing e. Tulmawh hen aw sing gualgen di’n, zodam thalpan kai hen\n10. Ih sumtual ah sawmsial limlian aw, phung in bawm e miza in bawm e. Phung in bawm e miza in bawm e, kuahsuang pallun e vaza in bawm e.\n11. Ka thai lungtup thawmte sawmsial, kawmpal kaisak zel ing e. Keima lungtup leido sumlu, alva zo sak zel ing e.\n12. Sumtual tonh sawl setang gel ing, seino lungtup tung sang e. Seino lungtup tung sang e, sumtual buancim kai sang e…\ncih a kipan tonh la vive sa in zanhak uh hi. (azom omlai hi…) Agelh: Awn Za Pau\nPrevious: The power of the manger: (Tora! Tora! Tora! to Gomenasai)\nNext: Foundation ~ Hau Za Cin


url: =Maangmuhna 21 | Siantongluan\nTua ciangin van thak khat leh lei thak khat ka mu hi. Van masa leh lei masa maimang khin a, tuipi zong om nawnlo hi.\nMothak khat a pasal tawh a kituah dingin a kizem bangin vantung Pasian kiang panin Khuapi Siangtho ahi Jerusalem khua thak a hong paisuk ka mu hi.\nTokhom panin nakpi takin awging khat ka za a, "Tu-in Pasian omna inn pen mite tawh omkhawm ta hi. Pasian in amaute ompih ding a, amaute pen ama mite hi ding uh hi. Pasian mahmah amaute tawh omkhawm ding a, amah pen amaute Pasian hi ding hi.\nAmaute mit panin khitui khempeuh nulsak ding hi. Thu luisate maimang khinta ahih manin sihna, dahna, leh na sa-a kahna cihte om nawnlo ding hi," a ci hi.\nTua ciangin tokhom tungah a tupa in, "Tu-in na khempeuh a thakin ka bawl hi," ci hi. Tua ciangin, "Hih thute thumanin muantaak ahih manin lai-ah gelh in," hong ci lai hi.\nTua ciangin amah in, "Tu-in man khinta! Kei pen a kipatna leh a tawpna a cihna Alfa leh Omega ka hi hi. A dangtak mi khempeuh tungah nuntakna tuinak panin a khongin tui ka pia ding hi.\nA gualzo mi khempeuh in kei tung panin a ngahding thu in: Kei pen amaute Pasian ka hi ding a, amaute keima ta ahi ding uh hi.\nAhi zongin a meidawite, a lehtatte, a lampialte, mi thatte, a paktatte, aisante, milim biate, leh zuaugente omna ding mun pen sihna nihna ahi kat a kikhulna meiphualpi kuang sung ahi hi," a ci hi.\nTua ciangin gimna nunung sagihte a dimin a om hai sagih a tawi vantung mi sagihte sung panin khat kei kiangah hong pai-in thu hong gen a, "Hong pai in; Tuuno zi, a Mothak ka hong lak ding hi," hong ci hi.\nTua laitakin Kha Siangtho tawh ka kidim a, tua vantung mi in mual sang mahmah khat dawnah hong paipih hi. Vantung Pasian kiang panin a hong paisuk Khuapi Siangtho ahi Jerusalem khua a hong lak hi.\nTua khuapi pen Pasian vang tawh te ziazua a, Jasper suangmanpha bangin taang a, Kristal suangmanpha bangin siang kilkel hi.\nA kulh sahin sang mahmah a, kulhkongpi sawmlenih nei-in, a kongpite-ah vantung mi sawmlenih om a, a kulhkongpite tungah Israel minam sawmlenihte min kigelh hi.\nNisuahna lamah kongpi thum, leilu lamah thum, leitaw lamah thum, nitumna lamah thum mah om hi.\nTua khuapikulh pen kulh tawphah suang sawmlenih tungah a kiciang hi a, tua suangtawphahte tungah Tuuno sawltak sawmlenihte min kigelh hi.\nKeima kiangah thu a hong gen vantung mi in tua khuapi, a kulhkongpite leh a kulh a tehna dingin kham kibawl tehna ciang khat a nei hi.\nTua khuapi a pang kikim linlian a, a dung a vai a kikim ahi hi. A ciang tawh khuapi a teh ciangin tai tul leh za nga bang pha a, a dung, a vai, leh a sanna kikim hi.\nA kulhpi zong ama zat tehna tawh a teh ciangin pi za nih sawm khat guk a sang hi.\nA kulhpi dingin jasper suangmanpha kiciang a, a khuasung pen kham citak tawh a kibawl hi a, limlang bangin siang kilkel hi.\nTua khuapi kulh suangtawphahte pen suangmanpha namkim tawh kizem hi. A masa-in jasper suangmanpha, a nihna-ah sapfira suangmanpha, a thumna-ah agate suangmanpha, a lina-ah emerald suangmanpha,\na ngana-ah onik suangmanpha, a gukna-ah karnelian suangmanpha, a sagihna-ah khrisolait suangmanpha, a giatna-ah beryl suangmanpha, a kuana-ah topaz suangmanpha, a sawmna-ah khrisoprase suangmanpha, a sawmlekhatna-ah jakinth suangmanpha, a sawmlenihna-ah amethyst suangmanpha tawh a kizem hi.\nA kongpi sawmlenihte kep sawmlenih tawh a kibawl hi a, kongpi khat ciangin kep sabit khat ahi hi. A khuapi sung lampite kham citak vive hi a, limlang bangin a sung kimu paisuak thei hi.\nA Vanglian Topa Pasian leh Tuuno pen khuapi biakinn hita ahih manin tua khuasungah biakinn dang ka mu kei hi.\nPasian minthanna vang pen khuavak hi a, Tuuno zong meivak hi khin ahih manin tua khuapi in nitaang leh khataang cihte kisamlo hi.\nTua a taang sungah leitung mite lam pai ding uh a, leitung kumpite in a neihsa khempeuh uh hong paipih ding uh hi.\nZan khuamial hun cih omlo ding ahih manin kulhkongpite khak hun cih omloin a tawntungin kihong paisuak ding hi.\nLeitung mite hauhna leh liatnateng tua khuapisung hong kitunpih ding hi.\nAhi zongin a sianglo, a hoihloin a gamta mi, zuau a gen mite kuamah lut theilo ding uh a, a nungta mite a kigelhna Tuuno laibu sungah a min a omte bek tua khuapi sungah lutthei ding uh hi.


url: =Long Happy Birthday Love Quotes For Him Tumblr Wording Text In Hindi English Tagalog — I am Harvey Milk NYC\nLong Happy Birthday Love Quotes For Him Tumblr\nHome » Wording Text » Happy Birthday Love Quotes For Him » Long Happy Birthday Love Quotes For Him Tumblr\nFriday , November 16th , 2018 - 06:13:50 AM\nRate This : Long Happy Birthday Love Quotes For Him Tumblr\nWording Text. Friday , November 16th , 2018 - 06:13:50 AM.\nHappy Birthday Love Quotes ImagesHappy Birthday Love Quotes To HerHappy Birthday Love Quotes In TamilHappy Birthday Love Quotes To My HusbandHappy Birthday Love Quotes TumblrHappy Birthday Love Quotes Long DistanceHappy Birthday Love Quotes TeluguHappy Birthday Love Quotes For GirlfriendHappy Birthday Love Quotes PinterestHappy Birthday Love Quotes FunnyHappy Birthday Love Quotes In English\nGallery of Long Happy Birthday Love Quotes For Him Tumblr\nLeave Your Reply on Long Happy Birthday Love Quotes For Him Tumblr\nOther Photos in Long Happy Birthday Love Quotes For Him Tumblr\nTrending Articles Related to Long Happy Birthday Love Quotes For Him Tumblr\nHappy Birthday Love Quotes In Marathi Happy Birthday Love Quotes For Fiance Happy Birthday Love Quotes Wife Happy Birthday Love Quotes Tagalog Happy Birthday Love Quotes Telugu Happy Birthday Love Quotes For Boyfriends Happy Birthday Love Quotes To My Husband Happy Birthday Love Quotes Happy Birthday Love Quotes Tumblr Happy Birthday Love Quotes Pinterest Happy Birthday Love Quotes For Him


url: =Laithiangtho Dokna (Thupulaakna 7-8) ~ Thu Tatuam (Siyin News)\nLaithiangtho Dokna (Thupulaakna 7-8)\n10:12 AM Laithiangtho Dokna No comments\n1. Akuate in vui a vak ngawl natu vuipi te lencip ziam?\n2. Nisuana pan vantung lalang in, ___ toai hi.\na. naamsau khat\nb. Pathian tepteena\nc. meila khat\n3. Talki tungah, Pathian tepteena a nga Israelte bangza ziam?\nb. 250, 000\nc. 777, 777\n4. Tepteena angaa Israel nam bangza pha ziam?\n5. Akisim zo ngawl mihongpite koi sung ah ding ziam?\na. Tuuno kumpi tokhum mai\nb. Olive mual ah\nc. Van lai zang ah\n6. Vawtsiatna nasia mama pan asuaktate in ___uh hi.\na. kap in au\nb. Topa ko\nc. Puantual kaang sil\n7. Tuuno in tepteena a hon ciang vantung lalangte bangtat ziam?\na. Topa pok\nb. nai lang sung thim dide\nc. leitung ah leang suk\n8. Vantung lalang saliteng sia bang kipia ziam?\n9. Vantung lalang in leitung ah bang lawnsuk ziam?\na. Paaknamtui halna\nb. Thathiangtho naamsau\nc. Natna nam kim\n10. Amasa phit bel lemle in bang kaangtum sak ziam?\na. Thingkung 1/3\nb. Mual 1/3\nc. Mihing 1/3\n11. Aniina, lemle in bang piang sak ziam?\na. Mihingte thi sak\nb. Tuipi chisan suak sak\nc. Tuikhang sak\n12. A lina lemle in ___ see thum sua see khat vaattham hi.\na. Israel ngalte\nb. Mihing ngilo\nc. Ni, tha, le aksi\nThu Pualaakna 7\nIsrael Mite 144,000.\n1Hisia zawkciang leitung kingh li ah a ding vantung lalangte li ka mu a, leitung ah ahizong tuipi tungah ahizong, thingkung khat po tungah ahizong, vui a vak ngawl natu in amate in vuipi li te lencip uh hi. * 2Tua zawkciang a nungta Pathian tepteena toai in nisuana sang pan vantung lalang a dang khat hong paito ka mu hi. Ama in awnging tak taw, leitung le tuipi lal sak tu a, Pathian ii thu a piak vantung lalang lite sam hi. 3Tua vantung lalang in, Pathian naseamte talki tungah tepteena a kivawt siat mateng, leitung, tuipi le thingkungte susia heak lai vun, ci hi. * 4Taciangin kei tungah hong kisonna panin, tabangin talki tungah, Pathian tepteena a nga sia 144,000 pha hi. Amate sia Israel minam sawm le niite pan hi a, 5-8nam khat ciangin tul sawm le tul nii veu ahi: Judah, Reuben, Gad, Asher, Napthali Manasseh, Simeon, Levi, Issachar, Zebulun, Joseph leh Benjamin suante ahi uh hi.\nA tam mama Mihonpi\n9Hisia zawkciang ka et le, mihonpi tam mama— kuama ii sim zawk ngawl tu khat om hi! Amate sia minam, be le phung, ngam tatuam le pau namcin pan hi a, amate in Tuuno kumpi tokhum mai ah dingin, puantual kaang silh a, a khut sungah palm sawl toai uh hi. 10Amate in awnging takin au uh a, “Kumpi tokhum tungah a to ih Pathian le Tuuno kung panin, Ngupna hong pai hi,” ci uh hi. 11Vantung lalangte theampo kumpi tokhum, upate leh nganhing nungta lite kiimkot ah ding uh hi. Taciangin amate sia kumpi tokhum mai lei ah boksuk in Pathian bia uh a, 12“Amen! Pokna, minthanna, ciimna, lungdamkona, upatna, thahatna, ii Pathian in a tawntung le a tawntung in nei tahen! Amen!” ci uh hi.\n13Upate khat in, “Hi puantual kaang silhte akuate hi a, koisung pan hong pai ziam?” ci in hong dongh hi.\n14“Topa awng, he ngawl khi hi. Nangma he tu ni hi,” ci in ka zo hi.\nAma in, “Hite sia vawtsiatna nasia mama sung pan a suaktate hi. Amate in a puantualte sil thiang zo a, Tuuno mai ah dingin, a chi taw kaang sak zo uh hi. * 15Tua ahi hu in, amate sia Pathian kumpi tokhum mai ah dingin sun taw zan taw a biakinn sungah ama atu in na sep sak uh hi. Kumpi tokhum tungah a to pa in amate sia ama ompuina taw dal tu hi. 16Amate in ngilkial, dangko kik ngei nawn ngawl tu hi. Ni le satna a nei dangte in amate sia kaang ngawl tu hi. * 17Banghangziam cile kumpi tokhum zanglai ah a om Tuuno sia in, amate tuucingpa hi tu a, amate sia nuntakna cik tui ah paipui tu hi. Taciangin Pathian in amate mittang sung pan thitui theampo nawl sak tu hi,” hong ci hi. *\nThu Pualaakna 8\n1Tuuno in tepteena salina sia hong hon ciang nai lang sung bang vantung ah thim dide hi. 2Taciangin Pathian mai ah a ding vantung lalang sali teng, ka mu a, amate tungah lemle sali kipia hi.\n3Vantung lalang dangkhat kham taw kivawt ngimnamtui halna, a nei pa, hong pai in biaktau mai ah ding hi. Pathian mihingte thungetna a belap sak natu in, ama sia ngimnamtui tam mama kipia hi. Kumpi tokhum mai a om khambiaktau tungah piak tu ahi hi. * 4Ngimnamtui ii a khu sia Pathian mihingte thu ngetna taw kopin, Pathian mai ah a ding vantung lalang khut panin zaamto hi. 5Tua zawkciang, paaknamtui halna sia vantung lalang in la a, biaktau pan meikuang sia taw a dip zawkciang leitung ah lawnsuk hi. A nging valum le a puak vazak in, van hong to a, khualeng vazal in zinliing hi. *\n6Taciangin vantung lalang salite in, lemle salite tum tu in hong kithoai uh hi.\n7Vantung lalang a masa bel sia in, a lemle tum a, ngialtang le meikuang sia chi taw kihelin leitung ah hong kibuak suk hi. Leitung ii see thum sua see khat, thingkung see thum sua see khat le lopa hing theampo kaangtum siat hi. *\n8Taciang vantung lalang a niina sia in, a lemle tum a, mualpi kuang taw a kibang khat sia tuipi sungah lawnsuk hi. Tuipi tui see thum sua see khat sia chisan suak hi. 9Tuisung nganhing see thum sua see khat thi a, teambawte see thum sua see khat lalcip hi.\n10Taciang vantung lalang a thumna sia in, a lemle tum a, aksi lian khat meisip bangin, a kuang khat sia, van pan in hong taaksuk a, ngunte le ciktuite ii see thum sua see khat tungah tu hi. * 11(Aksi sia ii min in “A Khaa” kici hi.) Tui see thum sua see khat sia tuikhaa suak hi. Taciang mihingte tam mama tua tui a dawnna panin thi uh hi. Banghangziam cile tua tui in tuikha suak zo hi. *\n12Vantung lalang a lina sia in, a lemle tum hi. Ni sia see thum sua see khat, tha see thum sua see khat, aksi see thum sua see khat kivaattham hi. Tasia ciangin amate ii taanna sia see thum sua see khat kiam hi. Sun see thum sua see khat le zan see thum sua see khat sung, khua taang a om nawn bua hi. *\n13Tua zawkciangin ka etle muvanlai khat leang a, hi bangin a pau ka za hi. “Aw ngimna; ngimna; a dang vantung lalang thum teng in a lemle uh a tum ciangin, leitung ah a teang mihingte theampo in bangza in ngim nga tu ziam?” ci hi.


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Files by subject ✖Remove constraint Subject: Files by subject Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Digital Selections Online access ✖Remove constraint Digital Selections: Online access Names Rent Stabilization Association of New York City ✖Remove constraint Names: Rent Stabilization Association of New York City


url: =USA, Wisconsin pan Pu Zam Khan Suan (Cikha, Tombing beh) in hongnusia :: ZOMI DAILY\nposted on 3 February 2021 at 2:03 pm Lomkholna: Cikha, Dahpihna, News, ZIUSA, Zomi\nMangpha Pu Zam Khan Suan (Kum 72) Tombing Beh: Cikha Khuami Sheboygan,Wisconsin aa ateng Pu Zam Khat Suan in abeisa January 30,2021 in Kawlgam a zin lai tak in Kawlpi pan sin cancer damloh na tawh hongnusia chih thu izak man in ZIUSA kipawlna mintawh dahpihna i pulak hi.\nPu Suan pen ZIUSA Genvai member honglut ni 7/31/2018 pan active member khat ahih manin thumeilet bylaw zuiin (100%) Death Benefit $15000 kipiakhia aa paakkual $150 man khattawh zong mangpha khakna kinei hi.\nPu Suan hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi – Zomi Innkuan USA, Inc.)\nPrevious: Covid-19 dalna zatui tawh kisai a kidongmun zawdeuh dotna te (Part 1) ~ Cing Van Kim\nNext: Senior General Min Aung Hlaing leh Union Minister te thu kikupte tomlakna


url: =Zomi National Day- 2012 ah ZNC in Thupulakna nei - TUNGZANG NEWS\nZomi National Day- 2012 ah ZNC in Thupulakna nei\nKawlgam sungah ni thupi tuamtuamte sung pan Kawlmite le mual mite kibelpawlkhopna i neihni ( Union Day) zong ni thupi lua mahmah khat ahi hi. Hih Kibelpawlkhopna ( Union Day) apiankhiatna ding in General Aung San le mualmi makaite in Shan State, khuaneu khat ahi Panglong khuaah thukimna lai bawlin, khutpi mekna nei uh hi. Tua hi in, hih Union Day tawh kisai thukimna pen Kawlte in mau bek hamphatna/ thuneihna in hong zangh uh a, tuni ciang dong Kawl mite ukcipna le niam niamna nuai ah ki om toto ahi hi.\nHih banga gamtatnate uh hangin tuni dong Kawlte le mualmite kikal ah a khangkhang in kido/ kilangpanna nasia mahmah hi. Tua bang kawm kalah Union Day pen mangngilh theih ding hi lo ahih manin, General Aung San maban atanu Daw Aung San Suh Kyi le tuhun mualmi makaite in akizom toto ahi hi. Tukum Union Day zong Daw Aung San Suh Kyi inn huang sungah nasiatak kibawlin, mual mi makai khempeuh le Pu Chin Sian Thang (President-ZNC) te kihelin, Aung San Suh Kyi tawh nasiatak holimna nei thei cih kiza hi.\nMualmi makaite sungah Pu Chin Sian Thang pen Aung San Suh Kyi in a muan mahmah khat ahihna thute zong gen ahih manin, Zomite makai thupi anei kha i hihna hangin, angtan huai le lungkim huai mahmah hi. Hih Union Day tawh akizomto ahi Zomi (Chin) National Day cihte zong nithupi mahmah khat hi-in, hih Zomi National Day nisim in Union Day or Panglong Agreement te pulakkhiat loh phamawh den ahi hi. Tukum 64 cinna Zomi Nam Ni ading Zomi National Congress in thupulakna (Statement) nasiatak nei uh hi. Tua hih manin Union Day le Zomi National Day pen kikhenthei ngei lo ding ni thupi ahi hi.\nSource of Statement and Photo by: Engbiak,


url: =Taiwan meileng tungkhat ah Bomb puakkham, mi 24 liam :: ZOMI DAILY\nposted on 8 July 2016 at 8:39 am Lomkholna: News, Sawltak, Taiwan, World\nTaiwan gam ii khuapi Capital ahi Taipei khuasung ah meileng khat Bomb puakkham ahih manin, mi 24 liam cih Reuters News pan kiza hi. Zanni Thursday nitaklam in thupiang hi a, thunei te genna ah Pipe Bomb apuakkham hiding ci uhhi.\nTaiwanese Television te genkhiatna ah hih Bomb apuakkhap madeuh in pasalkhat in meileng sungah van avom, asausimsim khat nusia ci a, tuazawh asawtlo in Bomb apuakkham cihi.\nPremier Lin Chuan in Taiwanese Television te agenna ah hih Bomb puakkhampen mipi bawlsiatnading in ngimna tawh aki puakkhamsak hiding hi cihi. Police leh Taipei Fire Department te genna ah “Steel Pipe” panin apuakkham hiding ci uhhi.\nHih buaina hangin Taiwan gamsung aom Rail Station, Airport leh Sea Port khempeuh ah Security nasiatak in koihkawikawipah uhhi.\nPremier Lin Chuan in mipi te bangmah pataulua kei un, na lungnuam un. Transport Systems leh mipi omna Public Areas khempeuh ah Security kikhankhin zo hi ci’n genkhia hi.\nTaiwan Railway Administration (TRA) te genna ah hih meileng apuakkhapna munpen Songshan Railway Station ah hi a, zan 10pm pawl ahihi. Meileng Carriage a 6 na pan apuakkham hi a, tuapan in meikuang tawh hongki zomphei cihi.\nHih Bomb puakkhamvai tawh kisai ahang aki kancian laitak hi ci’n TRA Director Chou Yung-hui in Local Media te tungah genkhia hi. ZD Sawltak #zomidaily\nAgam agam ah buaina tuamtuam omcipcip hi. Malaysia ahzong zanni in KL Sentral Station pan apaikhia Passenger khempeuh limsit mahmahding cihkhat kiza hi. Read more >>> KL Sentral Station pan meileng tawh Airport apai te Checking ki limbawlding\nPrevious: Khawmpi Etkikna ~ Pu Thangboi\nNext: Singapore ah Bank khat damiah lut, S$30,000 puakhia


url: =President Trump gampualam zinkhiat kipanta: Saudi Arabia :: ZOMI DAILY\nPresident Trump gampualam zinkhiat kipanta: Saudi Arabia\nposted on 20 May 2017 at 11:24 pm Lomkholna: News, Sawltak, USA, World\nDonald Trump pen US President asepzawh gampualam zinkhia ngeinailo hi. Ahi zongin tu’n gampualam zinkhiat hongkipanta a, tuni Saturday zingsanglam in Saudi Arabia gam ii khuapi khat ahi Riyadh City ah zinkhia cih BBC pan kiza hi.\nUS President Trump ii amasa penpen “first foreign trip” pen Saudi Arabia gampan kipan in, tuapanin Israel, the Palestinian territories, Brussels, the Vatican, Sicily gamte ahzong zinkawikawiding hi. Gampualam zinkhiat masakpen akigawm in ni 8 sung ziakaiding kici hi.\nTulaitak President Trump gampualam azinkhiat hangin anutsiat innlam ah FBI Director James Comey nasep khawlsakna tawh kizui in buaina tampi omlai kici hi.\nPresident gamdang khualzinna ah azi First Lady leh atanu Ivanka te nupa inzong zui uhhi. Atanu Ivanka pen White House Adviser khatin Donald Trump in azat hi a, ahi zongin khasumpiak hilo “unpaid” in azat ahihi. Tuaban ah apasal Jared Kushner zong Trump Administration ah Key Member khatin akizang ahihi.\nSaudi Arabia gampen ihtheihsa mahbangin Muslim gam hi a, numei tepen alu uh tuamkul hi. Abeisa asawtnai hetlo in British Prime Minister Theresa May leh German Chancellor Angela Merkel tezong Saudi Arabia gam nahawh uh a, Headscarf nazang uh himahleh President Trump ii azi leh atanu in Headscarf zanglo citciat uh ahih manin lamdang kisa hi.\nBekthamlo in abeisa 2015 kumlai in First Lady Michelle Obama in Headscarf azatloh pen Donald Trump in na gensia ngei citciat a, ahi zongin ama hunciangin azi leh atanu pen Headscarf zangsak tuanlozel hi.\nTuahunlai in Donald Trump in hihbangin Twitter tungah na gelhkhia citciat hi. “Many people are saying it was wonderful that Mrs. Obama refused to wear a scarf in Saudi Arabia, but they were insulted.We have enuf enemies”\nTuaban ah Donald Trump in Election Campaign abawl hunlai in Muslims te US gamsung ah “Security Concerns” hangin lutding tawmvei khakcipding cih hi a, ahi zongin President asepzawh gamdang azinkhiat masakna pen Muslim gam hicitciat hi.\nRelated: Donald Trump in President asepzawh khakhatsung in nasep 235,000 kibehlap ~ ZD\nSaudi Arabia King Salman in President Trump pen limtak in vai nadawn a, bekthamlo in “Saudi Arabia’s Highest Civilian Honour” cih pahtawina zong King Salman in President Trump napia cih kiza hi.\nPresident Trump ii khualzinnading Agenda pen anuai abang ahihi:\nPrevious: Malaysian Police te’n Sabah ah temtawi vankhamzuak khat kaptuk\nNext: Malaysia, Terengganu sungah Operasi 10 vei kibawl in mi 47 kiman, Myanmar 5 kihel\nVondeih Kep Ding – 24 (Pau Khan Kap)\nUS Tulsa pan Nu Cing Muan Huai (Phaiza, Buansing) in hongnusia\nMandalay ah palik te’n Pistol, thautang honkhat, vankham honkhat mankhia ~ ZD


url: =Zombie Romance Pt1 by Pixi Lust (eBook) - Lulu\nZombie Romance Pt1\nBy Pixi Lust\nWhats worse than a zombie invasion ? Having to fight though it with your ex .\nPixi Lust (Standard Copyright License)


url: =Hebru 13 | Siantongluan\nKhrih sungah unau bangin na ki-itna uh na zomsuak un.\nKhualmite hoihtakin zin na do ding uh na phawk un. Mi pawlkhat in vantung mite zindo ahihlam a phawklopi-in a do na hi gige uh hi.\nAmaute tawh thong a kiakhawm bangin kingaihsunin thong sunga om mite na phawk un. Note zong leitung pumpi mah tawh a nungta lai na hih manun gimna a thuak mite na phawk un.\nMi khempeuh in nupa thu thupi ngaihsut uh hen la, zite pen pasalte tungah citakin, pasalte zong a zite uh tungah citak uh hen. Pasian in a thangtat mite leh nulepa mawhna a gamta mite tungah thu khen ding hi.\nSum deihluatna tawh na kipelhna dingun na nuntakna uhah kikem un la, na neihzah uh tawh lungkim un. Pasian in, "Note ka hong nusia ngei kei ding a, ka hong tamasak ngei kei ding hi," hong ci hi.\nTua ahih manin kimuanna lungsim tawh hangtakin, "Topa, kei hong huhpa hi a, ka lau kei ding hi. Kua in bang hong cihzo ding ahi hiam?" ci ngam ni.\nNote tungah Pasian thu a hong gen, nidanga na makai masate uh phawk un. Amaute nuntakna leh a sihna ziate uh ngaihsun un la, amaute upna bang na neihna dingun hanciam un.\nJesuh Khrih pen zani, tuni, a tawntungin kibang ngitnget hi.\nThuhilhna lamdang a tuamtuamte zui-in lam man panin pialkha kei un. A zui mite tungah bangmah phattuamna a piangsak theilo annek tuidawn tawh kisai ngeina zuihna in thahatna hong pia theilo a, Pasian hehpihna bek in i lungsim hong thahatsak thei hi.\nJew biakbuk-ah na a sem siampite in biakna tau tungah a kipia biakna sate nekna ding thu neilo uh hi.\nJew Siampi Lianpenpa in mawhna hangin biakna dingin Siangtho Pen Mun-ah a ganhing sisan paipih a, ahi zongin a ganhing pumpi pen giahphual pualamah kihaltum hi.\nTua mah bangin Jesuh in zong ama sisan tawh mite mawhna a siansak theihna dingin khuapi pualamah a si hi.\nTua ahih manin eite zong a pualamah pai-in Jesuh tawh maizumna thuakkhawm ni.\nEite-a dingin hih leitungah a kip khuapi omlo ahih manin a hong piang lai ding khuapi a zong ihi hi.\nTua ahih manin Jesuh tung tawnin amah i biakna-in i kam tawh ama min pulakin Pasian phat tawntung ni.\nKhatlekhat tungah thuhoih kibawlin na kihuh ding uh mangngilh kei un. Hihbang gamtatnate pen Pasian a lungkimsak thei biakna ahi hi.\nNa makaite uh thu na mang un la, a genna uh bangin na gamta un. Pasian kiangah amaute in a nasepnate uh a pulak ding uh ahih manin tawlnga loin note hong lunghimawh tawntung uh hi. Amaute thu mang le uh cin a nasepna uhah lungdam mahmah ding uh a, mang kei le uh cin dahpipi-in na sem ding uh hi. Dahpipi-in a nasepna uh note-a dingin zong phattuamna a om tuan hilo hi.\nKote-a dingin thu hong ngetsak niloh un. A tawntungin na a manin sepnopna lungsim nei ka hih manun ka lungsim uhah kisuanna omloin siang mahmah hi.\nNote kiangah Pasian in kei hong paisak kik baih theihna dingin nakpi takin thu na na ngetna ding uh ka hong thum pha nuam hi.\nAma sihna hangin Tuucing Lianpa suakin, a sisan tawh tawntung thuciamna a kipsak i Topa Jesuh pen sihna panin a thokiksak, eite tungah nopsakna a hong pia Pasian in,\nama deihna bangin na na septheihna dingun a kisam thuhoihte khempeuh note tungah hong guanin, ama lungkimna bangin i gamtat theihna dingin Jesuh Khrih hangin eite sungah na hong sem hen la, Khrih in a tawntungin minthanna ngah paisuak ta hen. Amen.\nSanggamte aw, hih ka hong laigelh pen sau khollo ahih manin hih ka hong hanthotna thute limtakin na ngaihna dingun ka hong thum hi.\nI sanggampa Timoti zong thong panin a suahtak khitna thu ka hong theisak nuam hi. Amah hong pai baih nak leh note kiangah ka hong pai ciangin ka hong tonpih ding hi.\nNa makaite uh leh Pasian mi khempeuh na hopihsak un. Italy gam panin a hong pai mite in note hong hopih uh hi.\nNote khempeuh tungah Pasian hehpihna thupha hong tung ta hen. Amen.


url: =MAILAM LAI TAWH NASEP ZIA DING. Rev. Job Nang Khaw Thawng - Laibu Saal\nHome > ZOMI SIAMSIN MAGAZINE [ Vol 2 > MAILAM LAI TAWH NASEP ZIA DING. Rev. Job Nang Khaw Thawng\nMAILAM LAI TAWH NASEP ZIA DING. Rev. Job Nang Khaw Thawng\nMAILAM LAI TAWH NASEP ZIA DING\nKa damloh zawh 1990 kuma kipan lai tawh nasepna tawmtawmin ka sem toto a, kipawlna tuamtuam pan pahtakna, pahtawina laipi tampi ka ngah banah a diakdiakin April 19, 99 ni-in ZCLS pan le Oct 29, 06 ni-in Zolentaang (Japan) pan ‘Mimal khat laibu tambawl pen,’ cih pahtawina ka ngah ciangin ka lunglah dam mahmah in, ka khasiat lah suak mahmah hi. Banghang hiam cih leh Tedim mite’n lai tawh nasem tek hileng, kei ciangciang in pahtawina ngah nai hetlo buang ding ing a, tu’n kei ciangciangin pahtawina ka ngah ciang, lai i sep hetlohna lam kilang ka sakluatna ahi hi. Tua manin ka lungdamna le ka dahna kikim hi.\nI. Bang hang Lai Tawh Nasem lo I Hiam?\n1. Itna veina lainatna taktak nei zo lo\nI tu i tate adingin itna, lainatna taktak nei hile’ng lai tawh naseploh hithei lo hi. I sih ciangin a nungta laite i nusiat theih gamh, van manpha tampite lak panin laibu mah amanpha pen, a topen pen ahi hi. Van le nadangte kitot kiselna, kisialhna vive hi a, laibu hanga kitot kiselna om ngei nai lo hi. Zomite letsong lian i kipiak ciangin, blanket puanza, taubeelkang cih khawng hi-in mipilte letsong a kipiak teh laibu mah kipia uh hi.\nManglai thei khat in, ke’n Manglai thei ngawn ing ci-in tua Manglai pen Zolai suahsawm kei leh cik ciangin tua Manglai pen Zolai-in i simthei tam? Kawllai thei khat mah in, ke’n Kawllai thei ngawn ing ci-in tua Kawllai pen Zolai suahsawm kei leh Kawllai theilote’n cik ciangin tua Zolaiin a simthei tam? Lai nasepna i cih pen ei’ theih nading ciang bek hi loin, ei’ theihzah a thei nailote kiangah hop sawnna, muhsak sawnna ahi hi.\nTua nasep nadingin itna taktak, veina taktak, lainatna taktak i neih kei leh a kisem zo ding hilo hi. Mipil misiam tampitak in lai tawh na a seploh uh, a kinloh mawk uh pen khangsawn tu le tate it taktak zolo, vei taktak zolo uh hi, ka ci ngam hi. “Sai a sih ciangin a ha nusia a, sahang a sih ciangin a vun nusia hi”, a kicih bangin i sih ciangin i tu i tate adingin nusiat neihkul buang hi. Singlamteh tungah i degree kithuap liang napi, laibu khat zong bawllo, article gina nangawn gelh nuamlo cih mawk pen i degree suan ngam huailo hi. A zumhuai, a kekseu, a kizanglo degree suak mawk hi.\nTua ahih manin lai tawh nasem, thului taamkam gelhgelh cihte pen itna veina lainatna a nei taktakte hi-in, a semlote a veilo taktak mah ahi uh hi. Article khat in bangzah man cih kituat theilo hi. Na tuat sawm leh a laidal bek hi loin, a itna a veina tawh tuatbeh lai in.\n2. Supthuak, leibat lawhin nasem nuam lo.\nKawlte’n lai tawh nasepna pen “na” thum tawh a kisem hi, ci hi. Deihsakna (apwem), uukna (0goem), supngamna (tepfem) ci uh hi. Man mahmah ka sa hi. Zomite ading deuhdeuhin nekval takval tawh kisem hi peuhmah lo hi. A kizawnlawh a kileibat lawh tanghial hi. Innkuan khat i zingmeh nitak meh Ks 200/ 300 ahih loh hun tamveipi om a, lai nasepna pen tulsawm tulza hi.\nZomi mipil lai-uuk, lai nasem mahmah khat in “Thawngno aw, lai nasep bel haksa mahmah in ahi zongin, nang le kei peuhmah in haksa ci ngei kei ni, i zawn leh zawnlawh ni, i sih leh sihlawh ni, ei’ tunga hong ding mi tampi om zo hi”, hong ci khiankhian hi. Hi taktak ka sa hi. Ka lai nasepna teng tawh khamkhi, khutzungbulh lei ding hile’ng kualsawm val ka ngawngah ka ok zota ding hi. Lai tawh na ka sep manin tulza tampi ka batlawh hun tamveipi om hi. Ahi zongin, khamkhi zang khat awhding sangin, laibu hoih khat tawi ding ka ut zaw hi. Na inn sungah bang manpha pen, vangil pen bang, hong kici leh laibu mah ka ci ding hi.\nZomi Lai Siangtho Sanga Siapi khat in a Golden Jubilee Laibu sungah “Ka mawtaw pen ka U tungah lungdamkohnain ka pia a, ko nupa’ gamh ding ahih leh ka laibu neih teng uh hi ding hi,” ci tanghial hi. Mipil ahih zahin laibu manpha a sakna kilang mahmah hi.\nLai nasep pen lei kibalo theilo hi. Sum kilomzatin kinen ngah hi. Thakhatin kizanga damdamin kingah kik hi. Sumlu kitam suak hi. Mi khat in lai tawh nasepnaa sumzat pen “Hai dima om antang pen, lawnkhia, thehkhia a, tang khatkhat-a topkik, kholkik tawh kibang hi”, ci hi. Cithei leh cisiam ka sa lua mahmah hi. Kibang linlian mah hi. A sazianin sumh loin meet a, a meet lam kimu loin sumbul kingah zolo zel hi. Sup dinga kibawl hi lo, a meeta zuak hi napi, kikhol tuamzo loin, kinenngah luatna tawh a maimang suak zelmawk hi.\nA sumtangin sumh i cih hangin, a thuin sumh loin kimeet hi. Laibu khat’ man pen sum tawh kituat theilo hi. A laibu sunga thu’ manphatna, a kinuntak pihna tawh kituat zaw hi. Laibu khat a mawknain kimawk piak thei a, tampi taka hong lei zong om thei hi. Tua manin laibuman kituat thei lo hi.\nTua manin Zomi lai uuk lai nasem peuhmah supthuak, leibatlawh hi, cih kimu kithei khin ahih manin, a ngaplo peuhmah in lai nasep sem zolo mah ding uh hi. Lai uuk laikinte’n ahih leh supthuak a nasep zong nuamsa veve in, leibatlawh liang zong maitaii lawh, kipaklawh veve zen hi. I bawlsa laibu khat i khut tawh tawi liuliau a, a sim khinsate’n “Na laibu bawl manpha lua, thupi lua, phattuam lawh ing” hong cih pen tehpih ding om lo lungdamna le kipahna taktak hi-in i gim i tawl, i sup i baina teng bei-in kimangngilh lian a, thathak kingahkik pah hi. Zomi lai uuk lai nasem nuam teng a zawng, a cimawh deuh teng ahih sese minam bup hamsiatna hi.\nII. Lai Tawh Nasep Zia Ding\n1. Article gelhgelh mai ding\nLai tawh na i sepnop leh lai gelhgelh phot mai ding hi. Gelhgelh lel ding hi. Siam ke’ng cih kul nai lo hi. Hoih ke’nteh cih kul nailo hi. A siam lo khat in gelh ngeikei leh siam ngeilo ding hi. Cimtaak het loin atat phot ding hi. Laisiam a minthangte thakhata siam om lo hi. I gei-ah laibu laidal, laikung a vom a san, a phiatna, a kicingin koih ding hi. Kisap bangbang zat ziauziau theih hi ding hi. Ballpen nuamlo, tuisuaklo cihte peuhmah omsak lo ding hi.\nGelhsa peuhmah hoih leh hoih takei leh enkik pahpah se lo ding hi. Cimtaak loh hun teh enkik pan ding hi. Khatvei gelhsa khatvei enkik le’ng puahnop khelnop om pahlian hi. Tua pen khantohna hipah hi. Tamveipi enenin, gelh kikkik zo le’ng a hoih semsem ahi hi. Khatvei gelh khatvei et bek tawh laibu kisuah ngeilo hi. Leitungah vial 400 vei ki-en pha laibu om hi.\nHi thei hileh eimau’ gelh pen ei’man en loin midang khat ensak zo le'ng hoihzaw hi. Ei’khialhna e'n kimu theilo hi. Cimtaak a i sim teh awlmawhna tawm hi. Kawlte’n “Kampau zakhat laimal khat,” ci ahih manin laimal khat pen thupi mahmah, lauhuai mahmah hi. Tampi gelh le’ng i etkik the siam i kisak zong om in, siam i kisakloh zong hong om hi. Lawmlawm aw... i kicih zong om in, hi bang cianga gelh thei higawp ing, i kicih zong hong om hi.\nTua manin lai tampitak gelhgelh phot ding hi. Thupi- thupilo ci loin gelhgelh phot mai lel in. Ka lungsim sungah bangmah hong suak kei ci-in na gelh kei leh hong suak ngeilo ding hi. Gelhgelh phot le’ng hong suaksuak ding hi. Naupaai loin nausuak theilo hi. Inndei tuam i neih zawh leh hoih hi, i neih zawh kei leh a lemna mun en in, niangphan hawp kawm, cih khawngin gelh ding hi. Hih munah lengla kideih pha lo hi. Gamlumna kilau hi. Mun kawmbu sung khuavak ngahna, huih siangtho ngahna mun hoih se hi. Soklek khawng muamkawm le’ng nuam hi. Laibupi khat sunga gawm neinai sangin dal 40 bu tampi nei-in thulu khenin gelh le’ng a zonkik nuam pen hi.\n2. Laidal laibu leh ballpen vom den in.\nLai nasem lai uuk khat na hih nak leh laidal laikung, laibuno vom (kem) den ding hi. Bang huna na lungsim sungah thumanpha hong suak ding kitheikhol lo hi. Motor tung tuan lai, annek lai, dailen lai, cihte nangawnin zong hong suak thei hi. A suak laitak gelh loin denteh gelh ning na cih leh mangkik thei in, kitheikik zo nawnlo thei hi. Khuak pen cassette khui bang hiin, a kipeipei hi a, suak zelin mitzel hi. Pawlkhat in thusuak ci ding hi. Thusuak mawk hi loin, khuak nasepzia hi. A suah laitak tawm ciamteh peuh leteh na theikik lel ding hi.\nBu 4000 bang a kihawmkhia ka Lungsim Limlang pen a tamzaw zansung tenga ka gelh hi. Hih article mahmah zong September 29,‘06 nitaka hong kingen hi-in, a zingciang zingsang September 30,‘06 zingsang nai 2 (2:00 am) a ka gelh hi. Gelh gelh le’ng hong suaksuak hi. Nitak nai 8, 10, 11, zingsang nai 2, 4 khawngin hong suaknuam deuh hi. Hih hong suah ciangin meivak abaihsa le vanzat ding akicing kiginkholh kul hi.\nTua banah a toma ciaptehna zong tampi nei ding hi. Tedim=TD; Lai Siangtho= LST; Pawlpi= PP; Kha Siangtho= KST; Thuciam Lui= TL; Thuciam Thak= TT; cih bangin ciamteh in, sumbawlte’n zong Culcutta = C; Bombey=B; Dollar = laidal cih bangin zang uh hi. Hih banga a toma ciaptehna in laigelhna hong manlangsak mahmah hi. Mi’ thugen khat zong hong ciamtehsak zo hi. Etkik teh tellua lel i hih manin nuam mahmah hi.\nLaigelh pen thupi le thupilo khenpah se lo ding hi. Thupi na saklohte thupi nasak hong omkik dinga thupi nasakte thupi nasak loh hong omkik ding hi. Thupi nasak lohte thupilo hituan lo a, na theihna na tuahkhakna in ban nailo, sukha nailo hizaw hi. Na laibu lakna file lak phekleklek leteh na deih tampi omin, na deihloh tampi om ding hi. A maikum teh pheklek kik leteh nadeihte na deih nawnloh, na deihlohte na deihkik hong om leuleu ding hi. Tua manin kep gige ding thupi hi. Na hawh, na ciahna, na vakna khempeuhah laidal laikung pua den in.\n3. Sum hong sik ding zongsiam in.\nNa laigelh sate nihvei thumvei enkik inla, gelh kikkik leteh hong hoih semsem ding hi. A thuluanzia, kammal zatzia, hong simnuam semsem ding hi. Tua bangin na gelh sinsen khitteh hoih takin khenkhia inla, a bu a suah zawh nading hanciam in.\n(i) Sum le paai neite kiangah na deihna, a manphatna, a hoihna, gengen phot in. Nang hoihsak zahin amau hoihsa lo thei hi. A sum cil uh hi loin, hong muhpih khol lo, hong awlmawhpih khollo thei uh hi. Tua bangin nih le thum kiangah gen leteh sum neite’n hong sik pak thei lel uh hi. A bei ding zah, bu bawl ding zah, laimai phazah, laidal zat ding namte,... cihte a vekpi-in telkhitsa-in koih inla, hong dot ciangun dawng thei lianlian in. Tua na huh ngetna sum pen letsong ding, piaksuak ding hisak pahpah ke’n. Na zuak ding leh sum ngahkik nading ahih manin, leitawi hisak in. Khatvei hong letsongte’n nihvei hong letsong zolo a, khatvei hong leitawite’n nihvei thumvei hong leitawizo lua uh hi. Sum ah citakin thumanin leitawi na siam bangin lohkik lamah zong citak mahmah in. Laibu suah takpi inla, amau kisapzah letsong zo in.\n(ii) Computer service te, press neite tawh kimeltheih peuh leteh a batin zong na bawlbawl thei ding hi. Sum le paai i neih kei leh a bat a bawltheih lam zong hanciam ding hi. Bat a ngah ka hih teh ci-in zuak zawhloh ding zahin tam bawlpah ke’n. Computer servicete, press sepna munah batbawl a, kipiakik nawn loh a lom a tangin om mawk hi. Kilawmlo mahmah hi. Nang’ lai nasep midang supna hisak ke’n. Amau hong hehpihna zahtak in, thuman peuhpeuh lecin na ma na zomzom thei ding hi. Mi khatvei na khem zawh hangin kikhem suaksuak zolo ding hi. Na khemsa mite’n cikmah hunin hong um hong muang nawnlo dinga, nang hangin midangte a batin na pia nawnlo lai ding uh hi. Amau meltheih khempeuh in zong hong um nawnlo lai ding hi. Laibu tampi ka bawl zawhna khat pen a bata ka bawltheihna le zuak saisai a, ka lohkik theih zelna khat zong ahi hi. Amau zong nasep ngah suakin lungdam uh hi. A diakin biakna lam kumpi lamte pen saziansit (audit) ma dong kingah thei mahmah hi.\nTua ahih manin, lai nasep i sep nai hetlohna, lai ii thupitna le mailam lai tawh nasepzia ding, laibu tampi bawlzawh nadingte tel a, i sep takpi nadingin deihsakna lianpi tawh kong hanthawn hi. Hih ka laigelh pen pawlkhat in khauhsa kha ding hi. Kammal kilawm khinlo zong om kha ding hi. Lai i sep hetlohna ka muh teh khasiatna, lainat luatna tawh ka gelh zong ahi hi. A diakdiakin nautaang ta dinga ka gelh hideuh hi. A sim mimal kim tungah phattuamna, hanciamna, kipuahphatna om ciat tahen.\n- ZCLS (1999) pahtawina pen laipi khat, puanlaisan khat le dialpaak khu a, tukpaak tawh totsakna hi.\n- Zolentaang pahtawina pen laipi khat le Ks 100,000/- hi.\n- Zomi mipil khat in ka cih pen Prof. Dr. C. Thang Za Tuan hi.\n- Biakna Lai Siangtho Sang, Siapi ka cih pen Rev. Dr. Do Sian Thang, (ZTC- Principal) hi.\nItem Reviewed: MAILAM LAI TAWH NASEP ZIA DING. Rev. Job Nang Khaw Thawng Description: Rating: 5 Reviewed By: Cinpu Zomi


url: =Makai siam nading akisam panmulakzia ~ Pau Do Lian :: ZOMI DAILY\nposted on 7 August 2016 at 7:12 am UTC+9:30 Lomkholna: Article, Paudolian\nPawlpi atuamtuam sung ahizong in kipawlna (organization)leh gentehna NGO te hitaleh, atamzawte report piak na-ah makaih dan panmun (strategy) laksiamleh siamlo te i lawhcin’ dan kilamdang mahmah hi. Pawlkhat ten makaisiam te apianpih (leadership is by birth) aci leh pawlkhat ten sintawmtheih (leadership is made) acizong omhi. March 2008 kha akipan September 2011 Action Contre la Faim (ACF)-Myanmar mission ah liaison kangah ciang in ka nuam mahmah a, himah leh makaihding ahih man in haksa kasa mahmah hi.\nPianpih siam na zong ahihveve hang akisin thei hi cih tawmbang ka muhi. Laisiangtho sang (Acts Bible College, Victory Bible Institute Yangon te ah kum sagihsung sangnuapang te makaih (chaplain leh dean of students) te kaseplai in haksatna leh thanemna tampi kaneih nate leh lawhcin dingzah a lawhcingzo lo kahih na ahang tawm kamupanpan ta hi.\nIhpawlsung acidamleh cidam lo ahihna bangcitheihding. (Diagnosis the health of your congregation)\nAtaangpi in ah (keimahmah) in mi-ih makaihciang in buaina hongpian masang kapawlpi/ sangnaupang/organization cidam lelhi cin’ kilungnuam lel a, buaina khat leh haksat na genteh na in ihnuai a nasemte khat leh khat hongbuai ciang maw, sangnua pang khat leh khat hong buaiciang in bangci ahia ci in kikhuadak pan hi. Ataktak in alemloh na sawtnapi in hong liatsemsem ciang in aki mukhia pan hi a, tuabang a hongliat ciang in leptuahding (solution) pen haksamahmah tahi. eg: tuberculosis, HIV, AIDS leh malaria aneiten’ siavuan te alah uhciang in alungno alutzawh akha,akum in sawt khin hi ci-uhi.\nTua natna (infection)taksa in athuakzawh (resistant) lohciang in tuanu/pa in adam loh lam hongthei pan hi. Tua hia, Ronald Heifetz (Harvard University) in the practice of adaptive leadership leh leadership without easy answer te sung ah tampi tak gen hi. Tua tesung ah hoih kasak pawlkhat leh class a kasin te uh atom in tawm hong hawmsawn nuan ing.\nHeifetz in agen na ah pastor leh makai pawlkhat ten buaina a lepnop(solution)bawl nop uhciang in, buai na hongpian khiatna bulpi hoihtak inkan lo in leh, theihcian na omlo pi in thukhen pahpah vua tuapen kicing zo lohi banghang hiamcih leh makaite in amipih tetawh omkhawm in (view on the dancing floor) ihmit tawh naitak in muhding leh (view from the balcony) agamla deuhna pan enkik in hileh mite I omzia kitel zaw hi cihi. Ei makai pawlkhat tenbel,(balcony)agamla/apualam pan en in ihmuhdandan in buaina sutveng (solving) bawlsawm hihang.\nMakai pawlkhat leuleute, amah amai-et ama nungzui/pawlpimi maw te in acianpiak (advice)na umpahpah in leh, mimalkim in (diagnoses) bawllo in buaina hih hi ciziauziau in tuapen kicing zotaktak lo hi. Agamlapan etzelzel ding akulmah bang in anaipan zong etzelzel ding kisam hi. Genteh na in; US gamsung ah singkung phukding kumpin’ phallo ahih man in tulaitak kasang kah na Boston khuakiim agamla pan enleng singkungniimdildial in etlawm mahmah hi. Ahi zong in khuasung ah pai in vakle hang singkung namtampi pokhawm in khakleh khat kimat (interconnected) ahih man in etlawm mahmah hi. Ih kipawlna/pawlpisung zong a etlawm theih nading in leh acidam leh dam lo ihtheih nading in khatleh khat kithutuak a kizop (connected) ihihding thupi hi.\nSinkawmkawm a makaizia (adaptive leadership)\nPawlsungbuai na khen khat pen asungpan ahizong apuapan ahizong ih et hang akimuzo lo haksat na pawlkhat om thei lai hi. Malaria vei khat doctor kiang ah a paiciang in doctor inzong anat na thei a zatui sut/nek maw pia in atam zaw dampah hi. Doctor in anat na thei a, akituak ding zatui zong thei in pia a damzawh loh zong omveve lai hi. Bektham lo doctor in natna thei zolo in akituak ding zatui atheih zawhloh zong tampitak mah omlai hi. Buaina ineih ciang alepding zia ihtheihte pen(problems available answers or technical challenge) ci in buaina thei in alepnading zia zong thei in ihlep zawh lohte pen (problems without answers or adaptive challenges)sinkawm a leptuah cihna zong hi.\nLaisiangtho luisung enleng Moses in Israel te amakaihzia pen leadership lak ah ahakpen pawl hiding hi. Robert E. Quinn (deep change) sung ah (walking naked in the land of uncertainty) itheihloh nagam ah tangguak apai na, cih thulu khak gelh in, tuaciang Michael Fullan in Leading in a culture of change cih ah zong bang cih thukhup hiam cih leh, more good thing happen and fewer bad thing happen acih nop ah 100% kua mah in makaih zolo a, ihanciam mahmah hang thuhoih atam zaw hongpiang in thuhoih lo atawmzaw hongpian,, cihnop na ah avek in hoih khinzo lo cih na hi.\nIhneih gige imanngilh\nLeadership class a kasia mah nu (Margaret Benefiel Prof of Harvard University) I laibu, the soul of a leader, sung ah hoih kasak mahmah pawlkhat omhi. Makai pawlkhat in adiak in Christian gam ahilo te ah, ihpil na leh ihsiam na tawh makaih leng kicing ihsa kha hi,(keizong kahihi). Pilnatawh ingah te pen technical challenges bek hi a adaptive challenges te kimanggilh gige in makai ihihnapan lungkia maw,mihongdeih lo maw cih bang in kitawp san hi. Buaina lep nading itheihzawh loh ciang in Pasian kha siangtho in nasepding akipan hi a, tuapen kimangngilhkha pahpah in ihlungkia thei hi. Moses in mi atawmpen 400000 Egypt pan in Canan gamdong amakaih ding laitak in action plan abawlna kimu khalo hi, action plan abawlding hileh mi tuazah annek ding leh tuidawn ding, giahna ding pen cikmah in proposal grant ngahlo ding hi.\nPay attention (thupisimding)\nMakaipawlkhat in asepnop man or asepding dang aomloh man ahizong in makai asem om in lungsim tak tawh attention pia lo hi. (Heart desire) lungsim taktak tawh asem lomi in company ahizong in pawlpi ahizong in lawhcin ding zah in lawhcing zolo hi. Ahihzong in lungsim taktak tawh semin alawhcing zolo zongtampi tak om a ahih hang in, lunggulh ahih man, thupisim ahih man, hangsan (courage) tak a sem ahih man in, lampi ah kisuikha (stumble) mah leh dingto kik in lawhcing veve hi. Makaihoih khat suah zawh nading in kituk/kisuihkhak (stumble) na aom kei leh compassion neitaktak zolo hi cih mipilte nagen ngei uhi.\nTuabang in atheih nabek suang lo in deihsak naleh lunggulh natawh pai ahih man in amahbek lawhcin ding deih lo in amahbang makaisiam asuahsak ding hanciam hi. Tuabang a lungsimtaktak tawh amakai mi in (partnership) kipawlpihding zong a capacity build up/siamna hawmsawn in makaih uhi. NGOs te procedures khat ah INGOs ahih leh LNGOs partnership/kipawlpiding ngim uhi, ahang pen INGOs te gamdang pan hong support ahih man un nikhat niciang hong ciah san le uh amau nung, amausep bang a asemzo ding sinsak nuam uhi. Ei zomi pawlpi/organization sung ah eleh makaisiam te makai dang pattah bangzah inei ta a?\nTopa zeisu in nunggui 12 tetel in hunkhop khat mah Topa Zeisu tawh kikhawl in om uhi. Topa aleitung pumpi eite ading in hongsih ma in kiman a Roma galkapte amawhnazong in mawhsak in aomlai tak un, Topa’ lam ah apang tawm mahmah hi.Pasian kamciam mahbang in singlamteh tung ah hongsi hi. Makai khat leitung mitmuh napan hongsi leh anungzuite bang acingaihsut uhtam. Khat veivei makai hoihten mipite akhual na un mipite lamet na abeisak hunzong om hi.\nBanghang hiam cihleh mipite muhna sang in makai siampa/nu in sau muzaw ahih manhi. Movie stars bangdan in amasa lam in leldekdek in atawp na ah honggualzawh mahbang in, makai hoihten’ nahoih tampi aseplai tak un amipih pawlkhat ten’ zahko thei uhi ahi thei mah hi. Adaptive challenge, ahoihzawideihleh alui ilaih kul a, ihngim na hongmuhpih loten ihlaih (change) laitak in hong laupih uhi. Ahoihlo tepai in ahoihte khekdeuhdeuhleng hongkilau pih deuhdeuh a zong hongki nusia thei hi hi mah hi, ahangpen, iman (lost) khakding honglaupih uh hiven. Makaite zong hangsan (courage) nading akisap natampi om hi.\nThukhupna ah; buai nahongpian ciang in alepna (problems available answers) aom mahbang in buai na alemzolo (problem without answers) zong om hi. Tua mun ah makaipa/nu leh mipi te pang khawm a leptuahding ahihi. Makai hoihten’ nungzuikawm in makaih na (servant leadership) lungsim nei in akisap leh ( leader put head and feet on the ground)lungtang mahtawh thuak ngam in,sem ngam hi. Makai hoihding ut napin’ siamnai lo in asin panpan ka hih man in kagelh khialh a om leh hongna maisak un.\nPrevious: To… Lia ~ Deric\nNext: ZIUSA pan dahna pulakna: Mangpha Sia Tua Tuang, kum (31)\n18.11.2014 Tuni leitung thuthang te\nZogam Donghu huhna – GZA